**Délutáni istentisztelet: Az udvarlás szép időszaka**

**Matthew Henry:**

**Bevezetés az Énekek Énekéhez**

A gyakorlati megfigyelésekkel társított magyarázat az Énekek Énekéhez

Forrás: Matthew Henry Commentary on the Whole Bible (Complete) <https://www.biblestudytools.com/commentaries/matthew-henry-complete/song-of-solomon/song-of-solomon-intro.html>

Biztosak vagyunk benne, hogy *az egész Szentírás Istentől ihletett, és hasznos* az ő országa érdekeinek támogatására és előmozdítására az emberek között, és ez így van, még akkor is, ha vannak benne sötét és nehezen érthető dolgok, amelyeket a tanulatlanok és bizonytalanok a saját vesztükre megrontanak.

Mind e könyv *isteni eredetéről*, mind *szellemi kifejtéséről (értelmezéséről)* való meggyőződésünket megerősíti mind a zsidók egyházának ősi, állandó és egybehangzó tanúsága, akikre Isten beszédei bízattak, és akik soha nem kételkedtek e könyv tekintélyében, mind pedig a keresztyén egyházé, amely boldogan követi őket ebben a bizalomban és tiszteletben.

I. Egyrészt be kell vallani, hogy ha azt, aki alig olvassa ezt a könyvet, megkérdezik, - mint a etióp főembert (ApCs 8) -, hogy „Érted-e, amit olvasol?” több oka lesz, mint annak, hogy azt mondja: Hogyan tudnám, hacsak nem magyarázza meg, s nem vezet engem valaki a megértésben? A szentírás történelmi iratai és a prófétai könyvei nagyon hasonlítanak egymásra, de Salamon eme éneke nagyon különbözik apja, Dávid énekeitől; itt nem szerepel benne Isten neve; az Újszövetségben soha nem találjuk idézve; nem találjuk benne a természetes vallás vagy a istenfélő áhítat kifejezéseit, egyáltalán nem; nem vezeti be látomás vagy a közvetlen kinyilatkoztatás bármelyik jele. Úgy tűnik, hogy a Szentírás bármelyik más részéhez képest nehéz ezt „az élet illatává tenni az életre”, sőt, azok számára, akik testi lelkülettel és romlott érzelmekkel jönnek az olvasásához, fennáll a veszélye, hogy a „halál illatává válik a halálra”; olyan virág, amelyből mérget vonnak ki; ezért a zsidó doktorok (rabbik) azt tanácsolták a fiataloknak, hogy harmincéves korukig ne olvassák, nehogy az, ami a legtisztább és legszentebb bűnre vigye őket: ( - még kimondani is szörnyű! -) s a kéjvágy lángjait az égből jövő tűzzel gyújtsák fel, amely csak az oltárra való. De,

II. Másfelől be kell vallani, hogy a sok hűséges útmutató segítségével, amelyekkel e könyv megértéséhez rendelkezünk, kitűnik, hogy ez a mennyei fénynek egy nagyon tündöklő és erőteljes sugara, amely csodálatosan alkalmas arra, hogy a szentek lelkében kegyes és áhítatos vonzalmakat gerjesszen, vágyaikat Isten felé irányítsa, az őbenne való gyönyörködést növelje, és a vele való ismeretséget és közösséget erősítse. Ez egy allegória, amelynek betűje megöli azokat, akik ebben (a betű szerinti értelmezésben) megpihennek és nem néznek tovább, de amelynek lelke (lelki értelmezése) életet ad, 2Kor 3,6; Jn 6,63. Példázat, amely az isteni dolgokat bonyolulttá teszi azoknak, akik nem szeretik, de világosabbá és kellemesebbé teszi azoknak, akik szeretik, Mt 13,14.16. A tapasztalt keresztyének itt megtalálják tapasztalataik megfelelőjét (mintaképét), és számukra érthető, míg azok nem értik és nem is élvezik, akiknek nincs részük és sorsuk a dologban. Ez egy ének, Epithalamium, vagy *nászének*, amelyben a vőlegény és menyasszonya közötti szerelem kifejezései által a kölcsönös vonzalmak, amelyek Isten és az emberiség egy megkülönböztetett maradéka között zajlanak, bemutatásra és illusztrálásra kerülnek. Ez egy *pásztorének*; a menyasszony és a vőlegény, az alázat és az ártatlanság élénkebb ábrázolása érdekében, pásztorként és pásztorlányként szerepel. Nos,

1. Ezt az éneket a zsidó gyülekezet, amelynek használatára először komponálták, könnyen vehette spirituális értelemben, és így is vették, amint az a káldeus parafrázisból és a legősibb zsidó magyarázókból kiderül. Isten eljegyezte magának Izrael népét; szövetséget kötött velük, és ez egy házassági szövetség volt. Bőséges bizonyítékokat adott szeretetéről, és megkövetelte tőlük, hogy teljes szívükből és lelkükből szeressék őt. A bálványimádásról gyakran beszél úgy az Írás, mint lelki házasságtörésről és bálványok utáni járásról, ennek megakadályozására íródott ez az ének, amely azt az elégedettséget (boldogságot) ábrázolja, amelyet Isten tanúsított Izrael iránt, és amelyet Izraelnek tanúsítania kellett volna Isten iránt, és arra bátorította őket, hogy továbbra is hűségesek maradjanak hozzá, még ha néha úgy is tűnhet, hogy visszavonul és elrejti magát előlük, és várni kell önmagának további megnyilvánulására a megígért Messiásban.

2. A keresztyén egyház könnyebben veheti lelki értelemben, mert az isteni szeretet leereszkedése és közlése az evangélium alatt gazdagabbnak és szabadabbnak tűnik, mint a törvény alatt, és a menny és a föld közötti közösség sokkal ismerősebb. Isten néha úgy beszélt magáról, mint a zsidó egyház férjéről (Ézs 64:5, Hós 2:16, 19), és úgy örült neki, mint menyasszonyának (Ézs 62:4, 5). De még gyakrabban van ábrázolva Krisztus, mint egyházának vőlegénye (Mt 25:1; Róm 7:4; 2Kor 11:2; Ef 5:32), és az egyház, mint az Ő menyasszonya, a Bárány felesége, Jel 19:7; 21:2, 9. E metafora szerint Krisztus és az egyház, Krisztus és az egyes hívő itt a kölcsönös megbecsülés és szeretet bőséges áradozásaival beszélgetnek. A legjobb kulcs ehhez a könyvhöz a 45. zsoltár, amelyet az Újszövetségben Krisztusra alkalmazva találunk, ezért ennek is így kell lennie. Némi fáradságot igényel, hogy kiderítsük, mi lehet valószínűleg a Szentlélek értelme e könyv egyes részeiben; mint ahogy Dávid énekei között is vannak a legalacsonyabb szintű képességekhez mértek, sekélyes szinten könnyen megtanulhatók, és vannak benne olyan mélységek, amelyekben egy elefánt is úszhat. De ha az értelmét kiderítjük, csodálatra méltó hasznát vesszük annak, hogy kegyes és áhítatos érzelmeket gerjesszen bennünk; és ugyanazok az igazságok, amelyek más szentírási helyeken világosan le vannak fektetve, ha ebből a könyvből tárulnak elénk, sokkal kellemesebb erővel hatnak a lelkünkre. Amikor e könyv tanulmányozására szánjuk magunkat, nemcsak Mózessel és Józsuéval együtt le kell vennünk a sarut a lábunkról, és még azt is el kell felejtenünk, hogy testünk van, mert a hely, ahol állunk, szent föld, hanem Jánossal együtt fel kell jönnünk ide, ki kell tárnunk szárnyainkat, nemes repülést kell tennünk, és felfelé kell szárnyalnunk, amíg hit és szent szeretet által be nem lépünk a legszentebb helyre, a Szentek Szentjébe, mert ez nem más, mint Isten háza, és ez a mennyország kapuja.

**Matthew Poole:**

**Bevezetés az Énekek Énekéhez**

**Forrás:** [**https://www.studylight.org/commentaries/eng/mpc/song-of-solomon.html**](https://www.studylight.org/commentaries/eng/mpc/song-of-solomon.html)

Mielőtt rátérnék e könyv magyarázatára, néhány dolgot előzetesen meg kell állapítanom vele kapcsolatban.

1. Az, hogy **isteni ihletésből** származik, olyan világos és biztos, hogy - amint azt a zsidó írók megjegyzik - senki sem vonta kétségbe, noha egyesek kételkedtek Salamon más írásait illetően. És ugyanazok az érvek, amelyek más könyvek isteni voltát bizonyítják, itt is megtalálhatók, mint például a szerző minősége, aki bevallottan Istentől ihletett ember volt; a tartalom kiválósága és hasznossága; a stílus szent és magasztos fenségessége, valamint különleges hatása a józan és komoly emberek lelkére, akik kellő felkészültséggel olvassák; és azok a többi jellemzők, amelyek általában ismertek, és ezért itt fölösleges felsorolni őket.

2. A könyv **formája (szerkezete)** drámai, melyben több rész vagy parcella több személy által vagy nevében hangzik el, melyek főleg négyen vannak, a vőlegény és a menyasszony, valamint az egyiknek és a másiknak barátai vagy társai. Az sincs kijelentve, hogy melyikük mit és mikor beszél, hanem rejtve van, és a körültekintő olvasó megfigyelésére van bízva, ahogyan az ilyen jellegű írásokban szokás.

3. A könyv **célja** általánosságban az, hogy leírja két személy szenvedélyes szerelmét és boldog házasságát, és az ebben való kölcsönös kielégülésüket, valamint ennek áldott gyümölcseit és hatásait. De ez nem testi értelemben értendő, Salamonra és a fáraó leányára vonatkoztatva, ahogyan azt egyesek gondolják, bár e szerelem és házasság alkalma abból is származhat, vagy inkább arra is utal; hanem **lelki értelemben, Istenre vagy Krisztusra, az ő egyházára és népére vonatkoztatva**. Ez eléggé nyilvánvaló e vőlegény és menyasszony leírásából, amelyek olyanok, amelyeket nem lehetett volna méltányosan Salamonra és a fáraó leányára használni vagy gondolni, mint amikor a vőlegényt úgy hozzák be, mint egy vidéki pásztort, **1,7**, és menyasszonya testvérének neveztetik, **5:** **2**, és amikor olyan magas és túlzó dicséreteket ad magának, mint látni fogjuk, és amikor a leányt a *szőlőskertek és juhok őrzőjévé* teszik, **1:6; 1:8**, és amikor az van mondva, hogy az őrök megverik és gyalázzák, **5:7**, és azt mondja, hogy *félelmetes, mint egy hadsereg*, **6:4**, és hogy olyan, mint a fáraó lovai, és hogy *feje olyan, mint a Kármel, orra, mint a torony, szeme, mint a halastó, fogai, mint a juhnyáj* stb. , **7:4-5**. És sok ilyen hasonló kifejezés és leírás van, amelyek rájuk alkalmazva abszurdak és szörnyűek. Ebből következik, hogy **ez a könyv misztikusan vagy allegorikusan értendő, arra a lelki szeretetre és házasságra vonatkozóan, amely Isten, vagyis Krisztus és az ő egyháza, vagyis minden hívő lélek között van**. És ez több mint valószínű lesz mindenki számára, aki a következő részleteket megfontolja.

***1.* Hogy a Szentírás, mind az Ó-, mind az Újszövetség tele van misztikus és allegorikus részekkel;** mivel ez ismert és köztudott, nem szükséges bizonyítani.

***2.* Hogy a Krisztusról vagy a Messiásról szóló tanítás, és hogy ő Isten egyházának vagy népének feje, férje és Megváltója, jól ismert volt,** legalábbis a próféták, valamint a bölcs és kegyes izraeliták számára az Ószövetség idején; aminek számos nyilvánvaló és megkérdőjelezhetetlen bizonyítéka van, nemcsak az Újszövetségben, hanem Mózes írásaiban, a Zsoltárok és Példabeszédek könyvében, valamint a prófétáknál, amint azt részben már megjegyeztük, és Isten segedelmével a megfelelő helyeken még meg fogjuk figyelni.

***3.*Hogy Isten magát vőlegényhez hasonlítja, és egyházát menyasszonyhoz,** **Ézs 62,5**, és magát népe *férjének* nevezi és vallja, **Ézs 54,5 Hós 2,16.19-20**. Mely helyeken, ezeket összehasonlítva a Szentírás sok más szövegével, Isten, vagy az Úr alatt Krisztus, az Istenség második személye értendő, aki akkor még eljövendő volt, és azóta le is jött a mennyből a földre, hogy beteljesítse az Isten és népe közötti örökkévaló házassági tervet; amit teljes mértékben megerősítenek az Újszövetség azon írásai is, amelyek az Ószövetség magyarázatára készültek, amelyekben Krisztus kifejezetten kijelenti, hogy ő az ő egyházának vőlegénye vagy férje, **Mat 9:15; 22:2 Jn 3:29 2Kor 11:2 Ef 5:23 Jel 19:7; 21:2; 22:17**

***4.*** A **45. zsoltár**, amely egyfajta rövidítése ennek a könyvnek, bár Salamon és a fáraó leánya közötti házasságból ered, vagy arra utal, *a Messiásról íródott, amint abban minden értelmező, keresztyén és zsidó egyaránt egyetért,* és a Krisztus és egyháza közötti misztikus házasságról szól; (erről lásd a zsoltárhoz fűzött megjegyzéseimet). Ezekből a megfontolásokból, és sok másból, amelyeket fel lehetne vetni, és amelyek gondolatainknak több helyütt is fel fognak kínálkozni, eléggé nyilvánvaló, hogy **e könyv fő területe és feladata az, hogy leírja a kölcsönös szeretetet, egyesülést és közösséget, amely Krisztus és az ő egyháza között van azokban a különböző állapotokban, amelyeknek az ebben a világban ki van téve, mint például a gyengeség, az elhagyatottság, a bolond pásztorok üldözése** és hasonlók, **1:6-7; 3:1-4; 5:2.7,** stb. Továbbá figyelembe kell venni, hogy Salamon itt váltogatja beszédét, néha az egyházról általában, mint egy személyről vagy testről beszél, máskor pedig annak egyes tagjairól, vagy több hívőről, úgy azokról, akik valóban és őszintén azok, mint azokról, akik annak vallják magukat, és azok különböző helyzetéről és állapotáról. És innen ered az itt említett személyek különbözősége: az anya vagy házastárs és a jeruzsálemi gyermekek vagy leányok, hatvan királynő és nyolcvan ágyas; némelyek idegenek a vőlegénytől, némelyek pedig jól ismerik őt, stb. Ezek a dolgok nagy fényt fognak vetni e könyv számos szakaszára.

**Matthew Henry (rövidített változat):**

### [1. fejezet](https://www.biblestudytools.com/song-of-solomon/1.html)

**Ez a könyv egy isteni allegória, amely a Krisztus és az Ő igaz hívőkből álló egyháza közötti szeretetet ábrázolja, a vőlegény és menyasszonya közötti kapcsolatból és ragaszkodásból vett képekkel; ez a Szentírásban gyakran használt jelkép a legközelebbi, legszorosabb és legbiztosabb kapcsolat leírására szolgál:** **lásd (** [**45. zsoltár**](https://www.biblestudytools.com/psalms/45.html)**,** [**Ézsaiás 54:5**](https://www.biblestudytools.com/isaiah/54-5.html)[**Ézsaiás 54:6**](https://www.biblestudytools.com/isaiah/54-6.html)**,** [**Jeremiás 2:2**](https://www.biblestudytools.com/jeremiah/2-2.html)**,** [**Jeremiás 3:1**](https://www.biblestudytools.com/jeremiah/3-1.html) **); továbbá Ezékielnél, Hóseásnál, és maga a mi Urunk is, (** [**Máté 9:15**](https://www.biblestudytools.com/matthew/9-15.html)**,** [**Máté 25:1**](https://www.biblestudytools.com/matthew/25-1.html) **) : lásd még (** [**Jelenések 21:2**](https://www.biblestudytools.com/revelation/21-2.html)[**.9**](https://www.biblestudytools.com/revelation/21-9.html)**,** [**Efézus 5:27**](https://www.biblestudytools.com/ephesians/5-27.html) **).** **Krisztus egyházában nincs olyan jellem, és nincs olyan helyzet, amelyben a hívő ember található, amit ebben a könyvben nyomon ne követhethetnénk, amint azt az alázatos tanulmányozók, a Szentírás más írásaival összehasonlítva, Isten Szentlelke segítségével, könyörgéseikre válaszolva, meg fogják találni.** **A nyelvezet nagy részét azonban félreértették a magyarázók és a fordítók.** **Különösen az európai és a keleti szokások és erkölcsök közötti különbséget kell szem előtt tartani.** **A keleti szokások kevés ismerete, amellyel a legtöbb korai magyarázó és fordító rendelkezett, sok esetben megakadályozta a helyes fordítást.** **Emellett a saját nyelvünkben az elmúlt két-három évszázad során bekövetkezett változások is befolyásolják egyes kifejezések értelmezését, és nem szabad azokat a mai fogalmak szerint megítélni.** **De a nagy vonalak, helyesen értelmezve, teljes mértékben megfelelnek az őszinte keresztyének érzelmeinek és tapasztalatainak.**

*A cím.* ***(1.v.)*** *Az egyház megvallja torzultságát.* [***(2-6)***](https://www.biblestudytools.com/passage/?q=song-of-solomon+1:2-6) *Az egyház könyörög Krisztushoz, hogy vezesse őt az ő népének nyugvóhelyére.* ***(7,8)*** *Krisztus dicsérete az egyház felé, az egyház megbecsülése iránta.* [***(9-17)***](https://www.biblestudytools.com/passage/?q=song-of-solomon+1:9-17)

[**1. vers**](https://www.biblestudytools.com/song-of-solomon/1-1.html). Ez "az énekek éneke", amely minden más éneknél kiválóbb, mert teljes egészében Krisztus kiválóságainak, valamint a közte és megváltott népe közötti szeretetnek a leírásával foglalkozik.

[**2-6. versek**](https://www.biblestudytools.com/passage/?q=song-of-solomon+1:2-6). Az egyház, vagyis a hívő ember itt a Király, a Messiás hitvesének szerepében szólal meg. Az ő szájának csókjai azokat a bűnbocsánati biztosítékokat jelentik, amelyekkel a hívők kegyelmet kapnak, és amelyek békességgel és örömmel töltik el őket a hitben, és a Szentlélek ereje által reménységben való bővelkedésre késztetik őket. A kegyes lelkek leginkább abban lelik örömüket, ha szeretik Krisztust, és ha szeretve vannak tőle. Krisztus szeretete értékesebb és kívánatosabb mindennél, amit ez a világ adni tud. Krisztus neve most már nem olyan, mint a lepecsételt kenet, hanem mint a kiöntött kenet; ez jelzi kegyelmének az evangélium által kijelentett gazdagságát és teljességét. Akiket megváltott és megszentelt, azok itt “a szüzek”, akik szeretik Jézus Krisztust, és követik őt mindenhová, ahová megy, ( [**Jelenések 14:4**](https://www.biblestudytools.com/revelation/14-4.html) ). Könyörögnek hozzá, hogy vonzza őket Lelkének éltető hatása által. Minél világosabban látjuk Krisztus dicsőségét, annál inkább érezni fogjuk, hogy képtelenek vagyunk őt megfelelően követni, és ugyanakkor annál jobban vágyunk arra, hogy ezt tegyük. Figyeljük meg, milyen gyors válasz érkezett erre az imára. Akik a Bölcsesség kapujában várakoznak, azokat az igazság és a vigasz termeibe vezetik. És ha ebbe a házba kerülünk, bánatunk el fog tűnni. Nincs más örömünk, mint Krisztusban, és ezért neki vagyunk hálásak. Emlékezni fogunk, hogy hálát adjunk az Ő szeretetéért; ez maradandóbb benyomást tesz ránk, mint bármi más e világon. Krisztus előtt sem elfogadható más, mint az őszinte szeretet, ( [Efézus 6:24](https://www.biblestudytools.com/ephesians/6-24.html) ). A jeruzsálemi leányok a hitben még meg nem szilárdult hitvallókat jelenthetik. A hitves fekete volt, mint a vándorló arabok sátrai, de szép, mint a pompás függönyök Salamon palotáiban. A hívő fekete, mint természeténél fogva szennyes és bűnös, de szép, mint aki az isteni kegyelem által Isten szent képmására megújult. Még mindig torz a bűn maradványai miatt, de szép, mint aki Krisztusban elfogadott lett. Az emberek megbecsülésében gyakran hitvány és megvetendő, de Isten előtt kiváló. A feketeség az elszenvedett kemény bánásmódnak volt köszönhető. Az egyház gyermekei, kiknek az egyház az anyja, - de nem Isten, az Atyja -, haragudtak rá. Olyan megpróbáltatásokat okoztak neki, amelyek miatt elhanyagolta a lelkének gondozását. Így, egy szegény asszony jelképén keresztül, akit egy fejedelem választott társává lett, arra vagyunk késztetve, hogy megvizsgáljuk, milyen körülmények között szokott Krisztus szeretete a maga tárgyaira találni. A bűn nyomorult rabszolgái voltak, fáradságban vagy bánatban, fáradtan és megterhelten, de milyen nagy a változás, amikor Krisztus szeretete megnyilvánul a lelkükben!

[**7-8. versek**](https://www.biblestudytools.com/passage/?q=Song%20of%20Solomon+1:7-8) Figyeljük meg a Krisztusnak adott címet (jelzőt): *Ó, Te, akit szeret az én lelkem.* Aki így tesz, az bátran járulhat hozzá, és alázatosan könyöröghet hozzá. Ha Isten népénél a külső bajok s a belső viszályok délidője van, Krisztusnak nyugalma készen áll számukra. Akiknek a lelke szereti Jézus Krisztust, komolyan vágynak arra, hogy részesüljenek az ő nyájának kiváltságaiban. A Krisztustól való elfordulás az, amitől a kegyes lelkek mindennél jobban rettegnek. Isten kész meghallgatni az imát. Kövesd a nyomot, kérdezd a régi jó utat, figyeld a nyáj nyomát, nézd meg, mi volt az istenfélő emberek gyakorlata. Üljetek jó lelkészek irányítása alá; az alpásztorok sátrai mellé. Hozd magaddal védencedet, mindnyájukat szívesen látják. A keresztyén ember őszinte vágya és imája lesz, hogy Isten úgy irányítsa őt világi dolgaiban, és úgy rendezze helyzetét és munkáját, hogy Urát és Megváltóját mindig maga előtt tudhassa.

[**9-17. versek**](https://www.biblestudytools.com/passage/?q=song-of-solomon+1:9-17) A vőlegény nagy dicséretet mond a mennyasszonyáról. Krisztus szemében a hívők a föld kiválóságai, akik alkalmasak arra, hogy az ő dicsőségének előmozdítására szolgáló eszközök legyenek. A lelki ajándékokat és kegyelmeket, amelyeket Krisztus minden igaz hívőnek adományoz, az akkor használatos díszekkel írja le, ver. ( [**10-11**](https://www.biblestudytools.com/passage/?q=Song%20of%20Solomon+1:10-11) ). A szentek kegyelmei sokfélék, de egymásra vannak utalva. Aki a Szerző, az lesz a jó mű befejezője is. A Krisztus teljességéből kapott kegyelem a hit, a szeretet és a hála élénk gyakorlataiba fakad. Mégis Krisztus, és nem az ő ajándékai a legértékesebbek számukra. Az itt “ciprusfürt”-tel fordított szó jelentése "engesztelés vagy elégtétel". Krisztus minden hívő számára drága, mert ő az engesztelés a bűneikért. Semmilyen színlelésnek nem lehet helye a lélekben. Elhatározták, hogy egész éjjel a szívükben szállásolják el őt; az élet gondjainak fennállása alatt. Krisztus gyönyörködik abban a jótéteményben, amelyet az ő kegyelme a hívők lelkében véghezvitt. Ez arra kell, hogy késztessen mindenkit, aki szentté lett, hogy nagyon hálás legyen azért a kegyelemért, amely széppé tette azokat, akik természetüknél fogva torzak voltak. A mennyasszony (a hívő) szeme alázatos, szerény, amely az egyszerűséget és az isteni őszinteséget fedezi fel; a Szentlélek, az áldott Galamb által megvilágított és vezetett szemek. Az egyház kifejezi értékelését (nagyrabecsülését) Krisztus számára. Te vagy a nagy Eredet, de én csak egy gyenge és tökéletlen másolat vagyok. Sokan szépen néznek ki, de a természetük kellemetlenné teszi őket: Krisztus azonban szép, de kellemes is. A hívő, ver. ( [16](https://www.biblestudytools.com/song-of-solomon/1-16.html) ) , dicsérettel beszél azokról a szent rendelésekről, amelyekben az igaz hívők Krisztussal közösségben vannak. Akár az Úr udvarában van a hívő, akár visszavonultan; akár a mindennapi munkáját követi, akár a betegágyon vagy akár a tömlöcben van bezárva, az isteni jelenlét érzése paradicsommá változtatja a helyet. Így a lélek, aki naponta közösségben van az Atyával, a Fiúval és a Szentlélekkel, élénk reménységben él a romolhatatlan, szeplőtelen és hervadhatatlan örökségre nézve odafent.

**Matthew Poole:**

**Énekek Éneke 1. rész.**

[**https://www.studylight.org/commentaries/eng/mpc/song-of-solomon-1.html**](https://www.studylight.org/commentaries/eng/mpc/song-of-solomon-1.html)

[**Én 1:1**](https://biblehub.com/songs/1-1.htm)

Az egyház Krisztus utáni komoly vágyakozásának leírása, **1,1-4**. Megvallása az ő eltorzultságának; imádkozik az irányításért. **1,5-7**. Krisztus útmutatása és parancsa, **1,8**. Megmutatja szeretetét iránta, mind ereje, mind szépsége miatt, **1:9,10**, és kegyelmes ígéreteket ad neki, **1:11**. Az egyház dicsérete Krisztus iránt mind a vele való közösség édességéért, mind a rendelések kiválóságáért, **1,12-17**.

*Az énekek éneke, amely Salamoné.*

Az énekek **éneke;** a legkiválóbb minden ének közül, akár profán, akár szent szerzők, akár Salamon, akár más szerzők írták. Így értik ezt a héber kifejezést más esetekben is, ahogy *a szentek szentje* a legszentebbet jelenti; és a legmagasabb királyt a *királyok királyának* nevezik; és ilyen példáknak sokasága van, amint azt már sokszor megfigyeltük. És így is nevezhetjük ezt, akár a szerzőjét tekintjük, aki nagy fejedelem volt, és a legbölcsebb minden halandó ember közül, kivéve a két Ádámot; akár **a tárgyát, aki nem Salamon, hanem *egy Salomonnál nagyobb*, Krisztus, és az ő házassága az egyházzal, amint azt már megjegyeztük; akár a lényegét, ami a legmagasztosabb és legtitokzatosabb, amely az Ó- és Újszövetségben foglalt összes titkok közül a legnagyobbat és legnemesebbet tartalmazza; a legmélyebb és legpátetikusabb, amely a Krisztus és népe közötti szeretet legforróbb lángjait lehelte ki; a legédesebb, legvigasztalóbb és leghasznosabb mindazok számára, akik komoly és keresztyén szemmel olvassák. Azért sem rosszabb, mert a profán és esztelen (léha) elmék visszaélnek vele, és igyekeznek abszurd és mocskos értelmüket egyes passzusaira erőltetni. Az igazság az, hogy ez a könyv józan és jámbor, nem pedig buja és ostoba olvasót kíván;** ezért az ókori héberek közül néhányan azt tanácsolták a fiataloknak, hogy harmincéves korukig tartózkodjanak az olvasásától.

**Salamoné;** melyet Salamon írt; de hogy a bukása előtt, vagy a megtérése után, nem könnyű megállapítani, és nem is szükséges tudni.

[**Én 1:2**](https://biblehub.com/songs/1-2.htm)

*Csókoljon meg engem szája csókjaival; mert a te szerelmed jobb a bornál.*

**Csókoljon meg engem szájának csókjaival.** Ennek a könyvnek az eleje hirtelen, és rendezetlennek tűnhet; de ez nagyon illik és szokásos az ilyen jellegű írásokban, amelyekben a dolgok nem történeti és kifinomult sorrendben vannak elbeszélve, hanem ami először történt, az mintegy véletlenül kerül bele sok más szakasz után; ahogyan ezt látjuk Homérosznál, Vergiliusnál, a görög és latin komédiásoknál. Ezek a hitves szavai, amint azt mindenki elismeri, melyekben szenvedélyes szerelmét juttatja kifejezésre a Vőlegény iránt, akit nem nevez meg, hanem csak az *ő* névmással jelöli meg, amely itt az előtag nélkül és ahelyett szerepel, mint a [**Zsolt 87:1**](https://biblehub.com/psalms/87-1.htm) **114:2** [**János 20:15-ben**](https://biblehub.com/john/20-15.htm); ezt a kifejezésmódot azért használja, mert felesleges volt megnevezni őt, mivel annyira jól ismert azon személy vagy személyek előtt, akikhez beszél, és mivel ő az egyetlen személy, aki állandóan a gondolataiban és beszédeiben volt. **A *csókok* alatt, amelyek a szeretet és a jóakarat szokásos jelei voltak, nem mást ért, mint az ő szeretetének és kegyelmének közléseit és megnyilvánulásait vele szemben, amint ezt a következő szakasz megmagyarázza; kegyelmeit és vigasztalásait, amelyeket Krisztus szájából és Lelkéből lehelt belé.**

**A te szereteted (szerelmeid):** a személynek ez a hirtelen változása gyakori, különösen az ilyen patetikus beszédekben. Először úgy beszél róla, mint aki nincs jelen, és távol van, de hamarosan egyre jobban megismerkedik vele, és **a hitben való lángoló vágyakozással jelenlévőként öleli magához.**

**Jobb mint a bor;** mint a legfinomabb ételek vagy italok, vagy mint minden érzéki élvezet, ez az egy dolog szinokdochikusan van véve az összes többihez képest, mint ahogyan [**Eszter 5:6**](https://biblehub.com/esther/5-6.htm)[**Jób 1:13**](https://biblehub.com/job/1-13.htm)[**Példabeszédek 9:2**](https://biblehub.com/proverbs/9-2.htm)Préd[**2:3**](https://biblehub.com/ecclesiastes/2-3.htm).

[**Én 1:3**](https://biblehub.com/songs/1-3.htm)

*A te drága keneteid jó illata miatt a te neved elterjedt; azért szeretnek téged a szüzek.*

**Jó keneteid illata miatt;** Isten Lelkének azon kiváló ajándékai és kegyelmei miatt, amelyekkel feltöltekezel, és amelyek belőled áradnak tagjaidra,

**A te neved miatt;** vagyis,

1. Te magad miatt; - A **nevek** gyakran személyeket jelölnek, mint az [**ApCsel 1,15**](https://biblehub.com/acts/1-15.htm)[**Jel 3,4**](https://biblehub.com/revelation/3-4.htm). Vagy inkább,

2. A te hírneved vagy hired miatt, a rólad való említés, és mindazok a dolgok, amelyek által ismertté teszed magad az emberek előtt, a te igéd, és különösen a bűnösöknek tett ajánlataid és a bűnbocsánatról és üdvösségról szóló ígéreteid miatt, és minden cselekedeted, mind a közönségesek, mind a csodálatosak, különösen a megváltás nagy műve miatt.

**Olyan, mint a kiöntött kenet;** a legkedvesebb, legkellemesebb és legüdítőbb.

**A szüzek,** akiket a menyasszony *kísérőinek* neveznek, [**Zsoltárok 45:14**](https://biblehub.com/psalms/45-14.htm), különösen a hívők, akiket szüzeknek neveznek, [**2Korinthus 11:2**](https://biblehub.com/2_corinthians/11-2.htm)[**Jelenések 14:4**](https://biblehub.com/revelation/14-4.htm), akiknek érzékei gyakorlottak, hogy érzékeljék Krisztusnak ezt az édességét és teljességét.

[**Én 1:4**](https://biblehub.com/songs/1-4.htm)

*Vonj engem, hadd fussunk utánad! Mikor bevisz a király engem az ő kamráiba, örülünk és örvendezünk benned, előszámláljuk a te szerelmeidet, melyek jobbak a bornál; igazságot beszélnek, akik szeretnek téged.*

**Vonj engem; a te kegyelmed és Szentlelked által, mely hathatósan hajlandóvá teszi szívemet, hogy hozzád jöjjek, amint ez a kifejezés magában foglalja,** [**Jeremiás 31:3**](https://biblehub.com/jeremiah/31-3.htm) **Hóseás**[**11:4**](https://biblehub.com/hosea/11-4.htm)[**János 6:44**](https://biblehub.com/john/6-44.htm)**,45. Amint külsőleg hívtál és elhívtál engem, úgy belsőleg is megmozgatsz engem, aki természetemnél fogva idegenkedő és visszahúzódó vagyok, hogy kövesselek téged.**

**Mi;** mind én, a te hitvesed, mind a szüzek a társaim. És **az egyes számról a többea számra való váltás arra tanít bennünket, hogy a házastárs ebben a könyvben egy nagy test, amely sok tagból áll, akikről ezért hol egyes számban, hol pedig többes számban beszél.**

**Futni fogunk utánad; *készségesen, vidáman és gyorsan követni fogunk téged; ami ellentétben áll a korábbi lomhasággal és kedvetlenséggel. Nem fogjuk hiába venni kegyelmedet, hanem hasznosítani fogjuk azt, és együttműködünk vele, és minden erőnket oda fogjuk szánni, hogy téged szolgáljunk és engedelmeskedjünk neked.***

**A király;** Krisztus, az én Férjem és Uram, egyházának királya, ahogyan gyakran nevezik, a királyok királya, stb.

**Elhozott engem,**  azáltal, hogy úgy vonzott, ahogyan én kívántam. Ő meghallgatta imámat.

**Az ő szobájába,** ahol a legszabadabban és bizalmasabban beszélgethetek vele, és élvezhetem őt. Magához vett engem, hogy bensőséges közösségben legyek vele. Ezek a

a **kamrák** úgy tűnik, hogy vagy

***1. Azokra a mennyei lakosztályokra utalnak, amelyekbe a hívőkről néha azt mondatik, hogy még ebben az életben bejutnak, mint az*** [***Efézus 2:6-ban***](https://biblehub.com/ephesians/2-6.htm)***, mert élénk hitük, megalapozott reményük és bizonyosságuk van, és némi kellemes előízzel rendelkeznek azon áldott állapotot illetően. Vagy inkább,***

***2. Azok a helyek és állapotok értendők alatta a földön, amelyekben Isten különleges kegyelmét és közösségét élvezik Krisztusban, mint a nyilvános gyülekezetek, amelyekben Krisztus különös módon jelen van,*** [***Máté 18:20***](https://biblehub.com/matthew/18-20.htm)***, ahol az ő igéje és rendelései kiosztatnak, és ahol kiárasztja Lelkét és áldásait, és nagy békességet hirdet, és kiárasztja szeretetét az ő népének. Igen, még a magánszobák is ilyenek, ahol a hívők sokat élvezik Krisztust az imádság, a dicsőítés, az olvasás és az elmélkedés által; mert nem a hely, hanem az állapot vagy a kiváltság az, ami itt jelezve van, és ami jelentős.***

**Örvendezünk Benned;** vagy *érted*; a te szeretetedben és kegyelmedben, amelyek reánk áradnak, amelyek örömünk legfőbb okát képezik.

**Emlékezünk *(előszámláljuk)*,** vagy *emlékezzünk*, vagy *ünnepeljünk*. Ez legyen gondolataink és beszédeink tárgya.

**Az igazak;** azok a tisztaságos és őszinte szüzek, akik [**Én 1:3-ban**](https://biblehub.com/songs/1-3.htm) vannak említve, és akik itt a képmutató hitvallókkal szemben állnak.

[**Én 1:5**](https://biblehub.com/songs/1-5.htm)

*Fekete vagyok, de szép, ó, Jeruzsálem leányai, mint Kedár sátrai, mint Salamon függönyei.*

**Fekete vagyok.** Ellenvetésként fel lehetett volna hozni: Ki vagy te, hogy ilyen királyi vőlegényed van, vagy ilyen királyi vőlegényt, ilyen tiszteletet és kegyeket követelsz magadnak? Erre az egyház így válaszol: Megvallom, hogy ami engemet és külső megjelenésemet illeti a világ szemében, nem rendelkezem azzal a pompával és szépséggel, amelyet az emberek csodálnak, hanem fekete vagyok, megvetendő és torz, mind a saját gyengeségeim és rendellenességeim miatt, mind egyes tagjaim botrányai miatt, mind pedig a világi emberek gyalázkodása és üldözése miatt. - Utal a fáraó lányának bőrszínére, aki fekete volt.

**De szép;** mégis dicsőséges vagyok belül, [**Zsolt 45:13**](https://biblehub.com/psalms/45-13.htm), és szép vagyok ama szépség által, amelyet Férjem tett rám, az ő kegyelmei és áldásai által, amelyeket rám ruházott, mint például a megigazulás és megszentelődés stb. által.

**Jeruzsálem leányai;** ez alatt az egyes hívőket érti, akiknek *anyját* Jeruzsálemnek nevezi az Írás, [**Galata 4:26**](https://biblehub.com/galatians/4-26.htm), akik hozzá csatlakoztak, különösen a fiatal megtérők és gyenge keresztyének, akik megdöbbentek és megbotránkoztak a feketeségének láttán.

**Kedár sátrai, -** azaz a vad arabokról szól, Kedár utódairól, [**1Móz 25:13**](https://biblehub.com/genesis/25-13.htm), akik sátrakban laktak, amelyek feketék és csúfak voltak, mind önmagukban, mind az időjárás viszontagságai miatt, amelyeknek állandóan ki voltak téve.

**Mint Salamon függönyei;** mint a függönyök, amelyekkel Salamon háza volt berendezve, és amelyekről senki sem vonhatja kétségbe, hogy a legszebbek és legpompásabbak voltak. Ez a két utolsó tétel tehát a két elsőre felel, mégpedig ugyanabban a sorrendben, amelyben állnak.

[**Én 1:6**](https://biblehub.com/songs/1-6.htm)

*Ne nézzetek rám, mert fekete vagyok, mert a nap rám tűzött; anyám fiai megharagudtak rám, a szőlőskertek őrzőjévé tettek, de a saját szőlőskertemet nem őriztem.*

**Ne nézzetek rám,** csodálkozva és megvetéssel, mert fekete vagyok, amint ez következik.

**Mert a nap rám tűzött:** feketeségem nem lényeges és elválaszthatatlan, hanem főként a nap perzselő sugarainak tulajdonítható, vagyis a súlyos üldöztetések és nyomorúságok miatt, amelyek Isten engedelmével értek engem, és amelyeket a nap ábrázol, [**Máté 13:6**](https://biblehub.com/matthew/13-6.htm)**,21**.

**Anyám gyermekei;** hamis testvérek, akik úgy tesznek, mintha az egyház lenne az anyjuk, de cselekedeteikkel bizonyítják, hogy Isten, az egyház férje, nem az ő Atyjuk; képmutató hitvallók, akik az igaz egyház és Isten népének legádázabb ellenségei, és mindig is azok voltak, [**Ézsaiás 66:5**](https://biblehub.com/isaiah/66-5.htm)[**Galata 4:29**](https://biblehub.com/galatians/4-29.htm); hamis tanítók és követőik, akik romlott tanításaikkal, megosztottságukkal és vitáikkal, amelyeket ők szítanak, nagy bajt hoznak az egyházra. Lásd [**2 Korinthus 11:26**](https://biblehub.com/2_corinthians/11-26.htm)[**Galata 2:4**](https://biblehub.com/galatians/2-4.htm).

**Haragudtak reám;** vagy harcoltak ellenem, ahogy a régiek visszaadják, és így rontották el szépségemet.

A **szőlőskertek őrzőjévé tettek engem,** vagyis az ő szőlőskertjeik őrzőjévé, mert ezekkel szemben a következő mondatban a sajátjait állítja szembe. Miután győztek ellenem, úgy használtak engem, mint egy rabszolgát, a legbecstelenebb és legnehezebb szolgálatokat rótták rám, amilyennek a szőlőskertek őrzését tartották, [**2 Királyok 25:12**](https://biblehub.com/2_kings/25-12.htm)[**Ézsaiás 61:5**](https://biblehub.com/isaiah/61-5.htm)[**Máté 20:1-7**](https://biblehub.com/context/matthew/20-1.htm).

A **saját szőlőmet nem őriztem;** olyan teljes és állandó munkát adtak nekem a szőlőskertek körül végzett fáradságos munkában, hogy nem hagytak időt arra, hogy a saját szőlőmmel törődjek; megakadályoztak abban, hogy a saját kötelességemet teljesítsem, és hogy a saját gondjaimmal törődjek; és ezért nem csoda, ha ebben a testtartásban és állapotban csúnya vagyok, és megperzsel a nap. De mivel a hitvallók gyülekezeteit vagy társaságait, akár jók, akár rosszak, gyakran nevezik *szőlőskerteknek*, mint [**5Móz 32:32**](https://biblehub.com/deuteronomy/32-32.htm)Zsolt[**80:8**](https://biblehub.com/psalms/80-8.htm)[**Ézsaiás 5**](https://biblehub.com/isaiah/5-1.htm): [**1**](https://biblehub.com/isaiah/5-1.htm)**,2,7**, ezt és az előző mondatot úgy lehet érteni, hogy arra törekedtek, hogy hamis tanokkal és babonasággal vagy bálványimádással elcsábítsák és megrontsák az egyházat, és arra kényszerítsék, hogy ezeket támogassa és fenntartsa, és ezáltal megzavarták és akadályozták az egyházat a saját munkájában, amely az igaz tanítás és istentisztelet terjesztése és előmozdítása volt az egyes gyülekezetekben és a hozzá tartozó helyeken, vagy hozzá tartozó személyek körében.

[**Én 1:7**](https://biblehub.com/songs/1-7.htm)

*Mondd meg nekem, te, akit az én lelkem szeret, hol legeltetsz, hol pihenteted nyájadat délben; mert miért lennék olyan, mint aki elfordul társaid nyája mellett (elfátyolozza magát társaid nyájainál)?*

**Akit az én lelkem szeret,** mindezen csüggedések és nyomorúságok ellenére, melyeket a te kedvedért és irántad való szeretetemért szenvedek. Mások által gyalázva és üldözve, hozzád menekülök, ó, egyetlen menedékem és örömöm, és tőled kérek útmutatást és segítséget.

**Ahol legelteted,** értsd, a te nyájadat, mint [**1 Móz. 29,7**](https://biblehub.com/genesis/29-7.htm) **37,16**. Látván, hogy hamis tanítók és egyházak viselik a te nevedet, [**Márk 13:21**](https://biblehub.com/mark/13-21.htm)**,22**, és a te igaz egyházad néha rejtve van, [**Jelenések 12:14**](https://biblehub.com/revelation/12-14.htm), fedd fel nekem, melyik a te igaz egyházad, és melyek azok a gyülekezetek és népek, ahol jelen vagy, és ahol a te rendeléseid tisztaságban és erővel osztogattatnak, és ahol te *parancsolod* és *parancsolni fogod az áldást, sőt az örök életet*, - ahogyan a [**Zsoltárok 133:3**](https://biblehub.com/psalms/133-3.htm) kifejezi, - hogy csatlakozhassak hozzájuk. Ez az egyes hívők kérése. Mert **azt kell szem előtt tartani, mint ami hasznos lesz e könyvben rejlő nehézségek valódi magyarázatára, hogy az egyház ebben a könyvben néha úgy tekintetik, és úgy beszél, vagy úgy beszélnek róla, mint egy egész testről, máskor pedig egyes tagjaira való tekintettel és azok nevében,** mégpedig promisztikusan; és hogy e két minőségből melyiket kell érteni az egyes helyeken, azt a körültekintő és szorgalmas olvasóra bízzuk, hogy a szavakból és a szövegkörnyezetből kiderítse.

**Délben;** a nap hevében, amikor a pásztorok azokban a forró országokban árnyékos helyekre szokták vinni nyájaikat; ezzel a forró üldözés idejét érti, amikor nehéz megtalálni és felfedezni az igaz egyházat, részben azért, mert eltorzult, részben pedig azért, mert elhomályosult és a pusztába űzetett, amint mondatik, [**Jel 12,14**](https://biblehub.com/revelation/12-14.htm).

**Legyek mint egy,** azaz legyek valóban olyan…, a *mint* szócska itt az azonosság jegyét képezi, mint sok más helyen. Miért akarod azáltal, hogy elvonulsz tőlem, és megtagadod irányításodat, megengedni, vagy alkalmat adni nekem, hogy olyanná legyek?

**Olyan, aki elfordul;** vagy *vándor*, vagy *csavargó*, mint egy elhanyagolt és elhagyott teremtmény, aki ki van téve mind a megrovásnak, mind a veszélynek, és mindkettőtől neked, férjem, kellene megvédened és megmentened engem. **Társaid nyája** *mellett*, vagy *körül*, vagy *felé*, ahogyan másutt is használják ezt a szót, a romlott és hamis tanítók és imádók gyülekezete, akiktől meg fogok veszni, ha elhagysz engem. Ezeket Krisztus *társainak* nevezi, részben azért, mert Krisztus nevét vallják, és vele együtt vannak az Isten imádásában; részben pedig azért, mert Krisztus helyébe állítják magukat, és bitorolják az ő hatalmát, amikor saját törvényeiket és tanításaikat az emberek lelkiismeretére kényszerítik, és úgy viselkednek, mint akik egyenrangúak vele, társai, nem pedig az ő alattvalói.

[**Én 1:8**](https://biblehub.com/songs/1-8.htm)

*Ha nem tudod, te legszebb az asszonyok között, menj ki a nyáj nyomában, és legeltesd kecskegidáidat a pásztorok sátra mellett.*

**Ha nem tudod,** hogy hol legeltetem juhaimat. Mert ez Krisztus válasza kedvesének vagy népének.

**Ó, te legszebb az asszonyok között;** bár fekete vagy a saját és mások szemében, mégis nagyon szép és kedves vagy nekem, mint aki fehérre mosattál az én véremben, és megszépültél az én ajándékaimmal és kegyelmeimmel.

**Menj a nyáj nyomában;** figyeld és kövesd azokat az ösvényeket, amelyeket az én juhaim előtted jártak, az én hű szolgáim, Ábrahám és mások, akiknek példája a mi utánzásunkra van hirdetve, [**Róma 4:12**](https://biblehub.com/romans/4-12.htm)[**Zsidók 6:**](https://biblehub.com/hebrews/6-12.htm)12. Mert az egyház minden korban egy és ugyanaz, és csak egy út van a lényeget illetően, amelyen minden szentek a világ kezdetétől a világ végéig járnak, *Krisztus* *tegnap és ma és mindörökké ugyanaz.* [**Zsid 13,8**](https://biblehub.com/hebrews/13-8.htm), és *a Bárány, a világ alapítása óta megöletett*, [**Jel 13,8**](https://biblehub.com/revelation/13-8.htm).

**Tápláld a te gyermekeidet;** gondoskodj mindenki táplálásáról vagy tanításáról, különösen a fiatal és gyenge keresztyénekről, akik hozzád csatlakoznak és fognak csatlakozni, akiket a Szentlélek *bárányoknak* nevez, [**János 21:15**](https://biblehub.com/john/21-15.htm)**,16**, mint itt a *gyermekeket*. Mert noha a kifejlett és akaratos kecskéket a Szentírás általában rossz értelemben használja, mégis a kecskegidák néha a hívőket jelölik, mint [**Ézs 11:6**](https://biblehub.com/isaiah/11-6.htm), és a *kecskebakok* azok között az áldozatok között voltak, amelyek Krisztust képviselték, [**Zsid 9:12-14**](https://biblehub.com/context/hebrews/9-12.htm).

**A pásztorok sátrai mellett;** hűséges pásztoraim vagy bojtárjaim vezetése alatt és útmutatásai szerint; először és elsősorban azoknál, akik előtted jártak, a próféták és apostolok írásainál, és utánuk, és nekik alárendelve, és az ő írásaiknak megfelelően, mások mellett, akiket időről időre felemelek, hogy bölcsességgel és értelemmel táplálják népemet.

[**Én 1:9**](https://biblehub.com/songs/1-9.htm)

*A fáraó szekereinek lovas csapatához hasonlítottalak téged, szerelmem.*

**Összehasonlítottalak téged,** héberül: *hasonlóvá tettelek*; ami vagy így érthető,

1. Szó szerint, összehasonlítással. Vagy,

2. Valójában, a minőségben vagy állapotban való tényleges hasonlóság által.

**A fáraó szekereinek lovas csapatához**; vagy,

1. A jóképűség (szépség) miatt; mert a ló nagyon szép és méltóságteljes állat, és az egyiptomi lovakat másoknál jobban kedvelték, [**1 Kir 10:28**](https://biblehub.com/1_kings/10-28.htm)[**Ézs 31:1**](https://biblehub.com/isaiah/31-1.htm), és a fáraó saját szekérlovai kétségtelenül a legjobbak voltak a maguk nemében. Vagy,

2. Kiváló rendezettségük és hasznosságuk miatt, mivel azok a lovak egyformán és rendben húzták a szekeret, és könnyedén és gyorsan vitték a fáraót, ahová csak akarta. Vagy inkább,

3. Erő és bátorság tekintetében, hogy legyőzzék minden ellenségedet. Mert a lovak híresek erről a tulajdonságukról, [**Jób 39:21**](https://biblehub.com/job/39-21.htm), stb. És akkoriban úgy gondolták, hogy a harc ereje nagyon is a lovakban, [**Péld 21,31**](https://biblehub.com/proverbs/21-31.htm), és a szekerekben, és különösen azok csapatában vagy sokaságában rejlik. És az egyház ebben a könyvben nemcsak szépnek és gyönyörűnek, hanem ellenségei számára félelmetesnek is van ábrázolva, [**Én 6:10**](https://biblehub.com/songs/6-10.htm). Hasonlítsd össze a [**Jelenések 19:11**](https://biblehub.com/revelation/19-11.htm)**,14-et**.

[**Én 1:10**](https://biblehub.com/songs/1-10.htm)

*Arcaid szépek ékszer-soroktól, nyakad aranyláncoktól.*

**Ékszer-sorok,** amelyek a menyasszonyok fejére voltak erősítve, és az akkori szokás szerint az arcukra lógtak és díszítették az arcukat. Az orcákat említi, mint a szépség legfőbb helyét; és arra utal, hogy **az egyház szépsége nem természetes, nem önmagától való, hanem azoktól az ékszerektől származik, amelyekkel Krisztus ékesíti őt.**

**A nyakadat,** amelyet a szépség másik látható részeként és székhelyeként említ, [**Hóseás 10:11**](https://biblehub.com/hosea/10-11.htm). De hogy minden ebben a könyvben megnevezett részt és díszítést az egyház valamilyen konkrét jegyéhez, jellemvonásához rendeljünk, úgy tűnik, hogy ez inkább erőltetett mesterkéltség lenne, mint egészégesen szilárd és hasznos tanítás.

**Aranyláncok;** amivel, akárcsak az ékszerek soraival, úgy tűnhet, hogy mindazokat a személyeket és dolgokat jelöli, amelyekkel az egyház szépül Isten és az emberek szemében; mint például a kiváló lelkészek és szentek, az igaz törvények, a szent rendelések és Isten Lelkének ajándékai és kegyelmei, amelyek mind Istentől adatnak az egyháznak, és a legjobb díszei.

[**Én 1:11**](https://biblehub.com/songs/1-11.htm)

*Aranyláncokat készítünk neked, ezüst sz egecsekkel.*

**Mi;** én, a te vőlegényed, Atyám és a Szentlélek közreműködésével. Az ilyen többes számú kifejezéseket néha használja a Szentírás az egy Istenre vonatkozóan, hogy megjegyezze a személyek többségét az egy isteni lényegben, ahogyan azt az [**1Mózes 1:26-nál**](https://biblehub.com/genesis/1-26.htm) és másutt is megjegyeztük.

**Arany szegélyek ezüst szegecsekkel;** szép és tiszteletreméltó díszek, mint amilyenek  [**1:10**](https://biblehub.com/songs/1-10.htm). Különféle kifejezések vannak használva a Krisztus által az egyháznak ajándékozott ajándékok és azok különféle hasznosításai jelölésére. Az itt használt kifejezést összehasonlíthatjuk azzal a kifejezéssel, amelyet másutt találunk: **aranyalmák ezüst tányéron,** [**Példabeszédek 25:11**](https://biblehub.com/proverbs/25-11.htm).

[**Én 1:12**](https://biblehub.com/songs/1-12.htm)

*Míg a király az ő asztalánál ül, nárdusnak jó illatja származik tőlem.*

**A király,** az én királyi férjem,

az **ő asztalánál ül;** vagy,

1. Az igazak és áldott angyalok szellemeivel a mennyei dicsőségben, ahová Krisztus a szenvedései után jutott, és ahonnan Lelkét kiárasztja népére. Vagy inkább,

2. Velem ül az ő evangéliumában és rendeléseiben, melyekben Krisztus vendégül látja az ő népét, és különös, kegyes és dicsőséges módon van jelen nála, [**Máté 18,20**](https://biblehub.com/matthew/18-20.htm) **28,20**. Ezt is gyakran ábrázolja a Szentírás egy lakoma vagy vacsora képe alatt, melyről lásd [**Péld. 9,1-3**](https://biblehub.com/context/proverbs/9-1.htm)**.5 Ézs. 25,6** [**Máté 8,11**](https://biblehub.com/matthew/8-11.htm) **22,2** [**1 Kor. 10,21**](https://biblehub.com/1_corinthians/10-21.htm).

**Nárdusnak jó illatja származik tőlem:** az ő Lelkének rám ruházott és az ő erőteljes jelenléte által előhívott kegyelmei, melyeket itt azokhoz az jó illatú kenetekhez vannak haszonlítva, melyeket a lakoma ura a vendégek heverőire öntetett, melyről lásd [**Márk 14:3**](https://biblehub.com/mark/14-3.htm)[**Lukács 7:38**](https://biblehub.com/luke/7-38.htm), mely keneteknek a nárdus volt az egyik fő összetevője, [**János 12:2**](https://biblehub.com/john/12-2.htm)**,3**.

**Kibocsátja annak illatát;** ami kegyelmeinek gyakorlását és megnyilvánulását jelzi, ami édes illatú a Férje és társai orrában.

[**Én 1:13**](https://biblehub.com/songs/1-13.htm)

*Egy köteg mirha az én kedvesem nekem; egész éjjel az én kebleim között fekszik.*

**Egy köteg mirha;** vagy *egy zsák (csomag) mirha*; amelyben jelentős mennyiségű gyanta volt, amely a mirhafáról csöpög. A mirha keserű az ízére, de édes az illatára, és ezért mindig is a legjobb illatszerek között tartották számon. Lásd [**2Mózes 30:23**](https://biblehub.com/exodus/30-23.htm)Zsoltárok[**45:8**](https://biblehub.com/psalms/45-8.htm)[**János 19:39**](https://biblehub.com/john/19-39.htm).

**Olyan az én Kedvesem nekem;** ő a legdrágább és legvigasztalóbb számomra, és az előbb említett édes illatom szerzője.

**Melleim között;** azon a helyen, ahol a mirhával vagy más illatszerekkel teljes zsákocskák függtek, a nyakukba erősítve, amelyeket mégis rendszerint éjszaka levettek és félretettek. Az Egyház azonban arra utal, hogy nem válik el Krisztustól, sem nappal, sem éjjel. - Vagy ez a kifejezés az egyháznak a Krisztussal való bensőséges kapcsolatát és Krisztushoz való szívből jövő ragaszkodását jelzi.

[**Én 1:14**](https://biblehub.com/songs/1-14.htm)

*Az én szerelmem olyan nekem, mint a ciprusfürt az Engedi szőlőjében.*

**Camphire;** vagy *ciprus*, ahogyan mások visszaadják. Ez egy illatos növény volt, amely a szőlőskertekben nőtt; néhányan viszont úgy gondolják, hogy ez egy nagyon kellemes szőlőfajta volt, mint a muskotályszőlő; sőt, néhány nagyon tanult ember azt a növényt érti alatta, amely balzsamot csepegtetett, és amely az itt említett helyen vagy annak közelében nőtt, amint azt nemcsak a zsidók, hanem pogány írók is állítják, mint Diodorus és Trogus. Nem is érdekel bennünket, hogy melyik vagy mi volt az; lényeg az, hogy bevallottan és nyilvánvalóan valami kellemes és hálás növényről van szó, és hogy azt a nagy örömöt fejezi ki, amelyet az egyház Krisztusban való gyönyörködésében érez.

**En-Gedi;** egy kellemes és jól öntözött hely Júda törzsében, [**Józsué 15:62**](https://biblehub.com/joshua/15-62.htm)[**Ezékiel 47:10**](https://biblehub.com/ezekiel/47-10.htm), ahol sok kellemes növény volt, innen nevezték Hazazontámárnak, [**2Krón 20:2**](https://biblehub.com/2_chronicles/20-2.htm).

[**Én 1:15**](https://biblehub.com/songs/1-15.htm)

*Ímé, szép vagy, szerelmem; ímé, szép vagy; galambszemeid vannak.*

**Íme, te szép vagy:** ez Krisztus beszéde. A szavak ismételve vannak (kétszeresen), részben azért, hogy a nő alantas és szerény önértékelése ellenére a dolog bizonyosságát jelezze; részben pedig azért, hogy kinyilvánítsa a férfi nagyrabecsülését és lelkes szeretetét iránta, és hogy biztosítsa őt arról, hogy minden gyengesége ellenére nagyon elégedett vele.

**Galambszemeid vannak;** amelyek,

1. Szépek és kellemesek.

2. Szerény és alázatos, nem pedig fennkölt, mint más teremtmények tekintete.

3. Szelíd és ártalmatlan, nem vad és tüzes, nem zsákmányt kereső és figyelő, mint a ragadozó madarak szeme.

4. Szűziesek és tiszták (hűségesek), csak a párjukra figyelnek; így *ha valamelyikük kéjes pillantást vet egy másikra, társai felbőszülnek ellene, és gyorsan darabokra tépik*; ahogy egyes természetrajzosok írják. És ilyennek mondja az egyház szemeit is. És úgy látszik, hogy *a szemek* alatt részben a külsejét és külső viselkedését érti, részben és főleg pedig az elméjének belső hajlamát, amelyet általában a szemmel szoktak felfedezni, és a Szentírásban gyakran van így jelölve; ennek értelmében olvasunk gonosz szemről, [**Péld 23,6**](https://biblehub.com/proverbs/23-6.htm)[**Máté 6,23**](https://biblehub.com/matthew/6-23.htm), *irgalmas szemről*, [**Péld 22,9**](https://biblehub.com/proverbs/22-9.htm), *egykedvű szemről*, [**Luk 11,34**](https://biblehub.com/luke/11-34.htm), *büszke vagy fennkölt tekintetről*, amelyek mind az emberek elméjének ilyen hajlamait jelentik.

[**Én 1:16**](https://biblehub.com/songs/1-16.htm)

*Íme, te szép vagy, szerelmem, igen, kellemes; ágyunk is zöld.*

**Íme, te szép vagy, szerelmem.** Az egyház itt ismét megszólal, és visszaveri Krisztus szavait, amit mondott önmagáról: Te, és csakis te vagy szép, a te szépséged gyönyörű és tökéletes.

**Kellemes;** ahogyan önmagadban szép vagy, úgy vagy kedves és kellemes a hozzám való leereszkedésedben és a velem való beszélgetésben, áldott tanácsaid, kegyeid és vigasztalásaid közlésében.

**A mi ágyunk**; vagy,

1. A melyen étkezéskor ülünk (kerevet), amint akkoriban szokás volt, [**Eszter 1:5**](https://biblehub.com/esther/1-5.htm)**,6 Ézs 23:41**. Vagy inkább,

2. amelyen fekszünk, a nászágyunk; mert a Krisztus és egyháza közötti egyesülés és közösség itt a házasság fogalmával van ábrázolva. És ennek megfelelően úgy tűnik, hogy az ágy azt a helyet vagy azokat a helyeket jelöli, ahol az egyház édes közösséget élvez Krisztussal, az ő Lelke által, aki az ő rendeléseit kíséri, és az ő érdemeit, kegyelmeit és vigasztalásait adja át neki.

**Zöld;** kellemes, ahogyan ez a szín a szemnek tetszik; előkészítve van számunkra, zöld füzérekkel, ágakkal és gyógynövényekkel díszítve, ahogyan a vidéki menyasszonyoknál szokás volt, mint ahogyan a mennyasszony ebben a könyvben is ábrázolva van. - Vagy, ahogyan mások, mind az ókori, mind a későbbi értelmezők, úgy adják vissza: *virágzik*, azaz gyümölcsöző. Tehát boldog előjel, hogy az egyház nem lesz meddő, hanem sok gyermeket szül Krisztusnak; erről lásd [**Ézsaiás 54:1**](https://biblehub.com/isaiah/54-1.htm), stb. Ezekkel és a következő szavakkal az egyház meghívja Krisztust az ágyába és házába, ahol szabadon és teljes mértékben élvezheti a vele való lelki közösséget.

[**Én 1:17**](https://biblehub.com/songs/1-17.htm)

*Házunk gerendái cédrusból vannak, és mennyezetünk szarufái fenyőből.*

**Házunk gerendái cédrusból vannak;** nemcsak erősek és romolhatatlanok, hanem illatosak és kellemesek is. Bár én magam csak egy alantas és paraszt ember vagyok, de a ház, ahová meghívlak téged, és ahol te és én együtt fogunk lakni, a te kegyelmed által cédrusból épült; ezzel itt Isten földi egyházának szilárdságát jelzi, amelyet *Isten házának* nevezünk, [**1Tim 3,15**](https://biblehub.com/1_timothy/3-15.htm), és Isten szavának és ígéreteinek szilárdságát és állandóságát jelzi.

**Szarufák;** a kisebb gerendák. Vagy, ahogy a margónk és mások is visszaadják: *galériák*, amelyeken járhatunk.

**Fenyőből;** vagy, ahogy a régiek és mások visszaadják, *ciprusból*, amelyet épületeknél használtak, amely szintén erős és illatos volt, és ezért jól illik a cédrushoz.

<https://www.studylight.org/commentaries/eng/mpc/song-of-solomon-1.html>

# Krisztus szeretetére való emlékezés

C. H. Spurgeon prédikációja

Elhangzott 1890. november 2-án, az Úr napjának estéjén a Newingtoni Metropolitan Tabernacle-ben, Londonban

Forrás: Charles Haddon Spurgeon: The Memory Of Christ’s Love . Sermon No. 2294. From: The Metropolitan Tabernacle Pulpit. Vol. 39: p. 61. <https://answersingenesis.org/education/spurgeon-sermons/2294-memory-of-christs-love/>

**Alapige: Jobban emlékezünk szeretetedre, mint a borra (***a te szerelmeid jobbak a bornál – Károli***) : az igazak szeretnek téged.** (Én 1:4)

Más prédikációk Spurgeontől erről a textusról:

2461, "Örvendezés és emlékezés"

2794, "Felüdítő ének"

*1.* Nem hiszem, hogy ma este tudok prédikálni; olyan fáradtnak, kimerültnek és betegnek érzem magam. Mégis beszélhetek nektek egy kicsit Krisztus nagy szeretetéről. Ha haldokolnék, azt hiszem, akkor is tudnék beszélni erről a témáról; és ó, amikor majd feltámadunk, hogyan fogunk akkor örökkön-örökké beszélni Krisztus szeretetéről! Ez lesz a végtelen témánk az örökkévalóságon át: "az ő nagy szeretete, amellyel szeretett minket, még akkor is, amikor halottak voltunk bűneinkben".

*2.* Szövegnek a Salamon éneke első fejezetének utolsó két mondatát és a negyedik verset vettem: "Jobban emlékezünk a te szeretetedre, mint a borra: az igazak szeretnek téged". {Én [1:4}](https://biblia.com/bible/esv/Song%201.4)

*3.* Ez az este a Krisztus szeretetére való emlékezés alkalma. Az elénk terített úrvacsoraasztal, a szent lakoma, amelyre mindjárt sor kerül, arra hivatott, hogy felidézze bennünk Megváltónk szavait: "Tegyétek ezt az én emlékezetemre ... . Tegyétek ezt, ahányszor csak isztok belőle, az én emlékezetemre". De miközben Krisztusra emlékezünk, a központi gondolatunk az legyen, amit Pál apostol ír: "**aki szeretett engem, és önmagát adta értem**". Ma este mindenekelőtt az ő szeretetére fogunk emlékezni. Van-e köztetek olyan, aki elfelejtette ezt? Talán régen volt már, hogy egy órán át igazán élveztétek a Krisztus szeretetéről való elmélkedést? Akkor, szeretteim, jöjjetek ma este, és újítsátok meg fogadalmatokat; kezdjétek újra a közösséget; és hozzátok meg ezt a szilárd elhatározást: "Emlékezni fogunk Urunkra; emlékezni fogunk ma este az ő szeretetére!". A Szentlélek, aki emlékezetünkbe idézi mindazt, amit Krisztus mondott nekünk, segítsen, hogy most emlékezzünk rá! Az, hogy Ő emlékezni fog ránk egykor, amikor eljön az ő országában, az lesz a mi mennyországunk. Az, hogy mi emlékezünk rá, bár már elment az ő országába, ma este egy kis mennyország lesz számunkra.

*4.* Amint módomban áll, először is röviden szólok nektek a szövegünkben említett *szent emlékezés előkészületeiről*. Megtaláljuk őket abban a versben, amelybe a szöveg be van ágyazva: "Vonj engem, s futunk utánad: a király bevitt engem a szobáiba, örülünk és örvendezünk benned". Amikor az itt említett szent emlékezés előkészületeit megvizsgáltuk, akkor továbbmenve *e szent emlékezés isteni témájáról (tárgyáról)* fogok beszélni: "Jobban fogunk emlékezni *a te szeretetedre*, mint a borra". Aztán harmadszor, elmélkedni fogunk *e szent emlékezés isteni termékéről (gyümölcséről)*: "Az igazak szeretnek téged", szeretnek téged, mert emlékeznek a te szeretetedre.

**I.**

*5.* Először is tehát, kedves barátaim, ahogyan a Szentlélek segíthet, emlékeztetnélek benneteket **E SZENT EMLÉKEZESÉRE VALÓ ELŐKÉSZÜLETEKRE**. Ezek a következők.

*6.* Az első szó az, hogy "***vonj engem***". Uram, szívesen jönnék hozzád, de mint Mefibóset, mindkét lábam sánta. Szívesen repülnék hozzád, de szárnyaim letörtek, ha egyáltalán voltak valaha szárnyaim. Nem tudok hozzád jönni. Tétlenül, halottan és erőtlenül fekszem. Az első előkészület tehát: "Vonj engem". Az isteni erő édes, kegyelmes, hatékony gyakorlása az, amire szükségem van, és amiért könyörgök. Nem azt mondom: "*Vezess* engem", hanem: "Uram, *vonj* engem". Nem azt mondom: "Dobj oda, vagy kényszeríts oda"; hanem: "Uram, vonzz engem. Amíg te vonzol, addig nekem szabadságom marad, hogy fussak; vonj engem, mi pedig futunk utánad".

*7.* Nem arról van szó tehát, hogy újjá kell születnünk; a mi esetünkben, akik Krisztusban hívők vagyunk, ez a csoda már megtörtént rajtunk. Nem kérünk most bocsánatot és megigazulást; Krisztusban hívőkként már rendelkezünk ezekkel a felbecsülhetetlen értékű áldásokkal. Amire vágyunk, az a Szentlélek szelíd hatása, hogy közelebb vonzzon minket Krisztushoz; ezért mindenki így kiált az Úrhoz: "Vonj engem". Nem vagyunk halottak; megelevenedtünk és életre keltünk. Maga a fájdalom és a gyötrelem, amiért nem tudunk Krisztushoz jönni, ahogyan szeretnénk, bizonyítja, hogy élünk. Ezt az imát ajánlom tehát neked: "Uram, vonzz engem, vonj engem". *Krisztus* műve a vonzás. "Én, ha felemelkedem a földről, mindeneket magamhoz vonzok". Ez az *Atya* műve. "Senki sem jöhet hozzám", mondta Krisztus, "hacsak az Atya, aki elküldött engem, nem vonzza őt". Isten *Lelkének* műve, hogy egy lelket Krisztushoz vonz. Ezt imádkozom magamért, és bízom benne, hogy ti is imádkozni fogtok velem együtt: "Jöjj, Szentlélek, és vonzz minket közelebb Krisztushoz; élesítsd fel reményeinket; hajlítsd meg szívünket; ébreszd fel vágyainkat; és akkor segíts, hogy egész lényünket átadjuk kegyelmi hatásaidnak!".

*Ha már ezerszer vonzottál, ma,*

*Ó, vonj engem, Uram, újra!*

Ez tehát az első előkészület a szövegünkben említett szent emlékezésre, az isteni vonzás: "Vonj engem".

*8.* Figyeljük meg ezután, hogy ez a vers így szól: "Vonj engem, s ***utánad futunk***". Tetszik nekem a személyes névmások változása e mondatban; mintha ma este így kellene imádkoznom: "Uram, vonj engem, én vagyok a legsúlyosabban megterhelt, a legnehezebb eset gyermekeid között ebben a gyülekezetben; de vonj engem, s mi futunk utánad. Minden testvérem és nővérem egyszerre futni fog, ha engem vonzol. Ha a legterheltebbet magadhoz vonzod, a többiek mind hozzád fognak rohanni…" Nem érzed-e úgy, kedves testvérem, hogy használhatnád ezt a kifejezést? Uram, ha te vonzol engem, minden társam velem együtt fog futni; mégsem fognak megelőzni engem abban a buzgóságban, hogy elérjenek téged, mert együtt fogunk futni utánad. Ezért vonzz engem, kegyelmes Uram!

*9.* Ha teljesen felkészülten akarunk emlékezni Krisztusra, akkor bele kell jönnünk ebbe a futó tempóba: "Vonzz engem: utánad ***futunk***". Légy gyors, lelkem, légy gyors, a mennyei dolgokban! Kússz-mássz, ha akarsz, csigalassúsággal, a világi dolgaidban; de fuss Urad után! Ó, bárcsak ma este mindannyian elérnénk ezt a futó tempót! Ó, bárcsak száguldanánk Urunk felé azzal az erős, lendületes vággyal, amely nem hagy megpihenni, amíg közel nem kerülünk hozzá: "Vonj engem, és futunk utánad."

*10.* Az isteni vonzás az első előkészület a szent emlékezetre, és ezután következik a gyors futás.

*11.* A további előkészületben pedig, ha végigolvassátok a verset, azt találjátok, hogy az imádságra válasz érkezik, mihelyt kimondjuk: "*A király* ***bevitt engem*** *a szobáiba*". "Amit kértem, azonnal megkaptam, és többet kaptam, mint amennyit kértem. Imádkoztam: "Vonj engem", és ő ténylegesen elvitt engem. A király bevitt engem a szobáiba. Én csak azért imádkoztam, hogy egy kicsit közelebb kerüljek Uramhoz; de ő bevitt engem a titkos helyiségeibe, a magánszobáiba. Oda vitt, ahová a menyasszonyát viszi. Oda hozott, ahol az udvaroncait fogadja. A király bevitt a szobáiba; és most már látom, *milyen igazán királyi ő*. A király tette ezt. *A* Király, nem *egy* király; hanem az a Király, aki minden királyok királya, minden uralkodók közül a legkirályibb, 'a föld királyainak fejedelme', az én Uram, Jézus hozott be engem a szobáiba." A Király.

*12.* Milyen *gyorsan történt ez*! Szeretném, ha elhinnéd, szerettett hallgatóm, hogy ez a te esetedben is ugyanilyen gyorsan megtörténhet. Mondjátok imában: "Uram, vonzz engem. Úgy érzem, mintha teljesen alkalmatlanul járulnék az úrvacsorai asztalhoz". Ezt mondjátok? Akkor könyörögjetek: "Vonj engem", és egy pillanat múlva, még mielőtt az ima kimondásra kerülne, nemcsak úgy találjátok, hogy vonzani fog benneteket, hanem ténylegesen be is fogtok kerülni a közösség titkos helyére. "A király bevitt engem a szobájába." "Még mielőtt tudatosult bennem, lelkem olyan lett, mint Amminadib szekerei." Tudom, és néhányan közületek sajnos tudják, milyen az, amikor az ember nagyon hidegnek és élettelennek érzi magát; de azt is tudom, és néhányan közületek is tudják, milyen az, amikor egyetlen pillanat alatt megteltek élettel, szeretettel, örömmel, mennyei elragadtatással. Ti, akik csak kúszni tudtatok, elkezdtek futni. Ti, akik csak sóhajtani tudtatok, énekelni kezdtek. Azt akarom, hogy ez így legyen ma este mindannyiótokkal, drága szeretteim. És ti, akik azt hiszitek, hogy elfelejtett az Úr, ma este mindenképpen emlékezni fog Ő rátok. Ti, akik már majdnem elfelejtettétek, mit jelent az igazi, megszentelt közösség, ma este újra megtanulhatjátok, amikor azt kéritek kiáltva: "Vonj engem, hadd fussunk futunk: - a király bevitt a szobáiba".

*13.* Három előkészületünk volt tehát a szövegünkben említett szent emlékezésre: vonzás, futás és behozatal.

*14.* Már csak egy előkészület van hátra a Krisztusra való emlékezéshez, mégpedig az, hogy örömöt és vidámságot érzünk benne: "*Örülni fogunk, örvendezni fogunk benned*". Gyere, vedd le a hamut a fejedről, te, aki a nyomorúság miatt sóhajtozol! Jöjjetek, oldozzátok le azt a zsákruhát, és dobjátok félre, ti, akik elvesztettétek a közösségeteket Istennel, és következésképpen a sötétségben vagytok! Krisztus a tiétek, ha hisztek benne. Ő odaadta magát nektek, és szeret benneteket. Örüljetek ennek az áldott ténynek. Emlékezzetek arra, hogy ki Ő, és mi Ő; Isten a valóságos Istenből, mégis tökéletes ember: Isten emberi természetben, Immanuel, “Isten velünk”, aki most megdicsőülten trónol a legmagasabb mennyekben, bár egyszer, a mi kedvünkért, alászállt a halál és a sír mélységeibe. Áldassék az ő drága neve. Örüljetek és örvendezzetek benne.

*15.* Most pedig, kérlek, töltse el a szádat nevetés (ujjongás), a nyelvedet éneklés, a szívedet pedig szent extázis, amikor arra gondolsz, hogy ki a te Szerelmesed, milyen nagyszerű ő, és milyen nagysággal ajándékoz meg téged a veled való egyesülése által. Nem nagyon tudunk úgy emlékezni Krisztusra, ahogyan kellene, amíg nehéz szívet cipelünk magunkkal. Jöjj, szomorú lélek, örülj az Úrban! "Örüljetek az Úrban mindenkor; és ismét mondom: örüljetek! " Ha valaha is volt oka egy emberi léleknek örülni, akkor a Krisztusban hívő léleknek lehet. Ha valaha is volt Ádám fiai közül valakinek oka az örömre, ujjongani és szent vidámsággal tapsolni, akkor azok az emberek azok, akik Krisztusban találták meg üdvösségüket és mindenüket.bbb

*16.* Ezek tehát a szent emlékezés előkészületei, amelyekről szövegünk beszél. Ha ezek jól vannak elkészítve, akkor nem lesz nehézségetek ma este Krisztus szeretetére emlékezni.

**II.**

*17.* És most, másodszor, amint az Úr megerősít, szeretnék beszélni **e szent emlékezés isteni *tárgyáról***: "Emlékezni fogunk *a te szeretetedre*".

*18.* Először is, emlékezni fogunk *Krisztus szeretetének* ***tényére***. Milyen csodálatos dolog, hogy Isten Fia szeret minket! Nem csodálkozom annyira azon, hogy ő szeret *téged*; de révületbe ejt a csodálkozás, hogy ő egyáltalán szeret engem, még engem is. Nem érzi-e minden hívő, hogy a csodák csodája mindig az kell, hogy legyen, hogy az Úr Jézus Krisztus szereti őt? Ő dicsőségben volt, semmiben sem szűkölködött. Atyja kebelében volt, és kimondhatatlan gyönyört élvezett. Ha szerető tekintetét bármelyik teremtményére akarta vetni, a trón előtt ragyogó szellemek miriádjai álltak. De nem, neki le kellett néznie, le, le, le, mélyen a föld trágyadombjaira, és minket kellett keresnie, akik teljesen méltatlanok voltunk a figyelmére. Akkor talán megsajnálhatott volna bennünket, és hagyhatott volna elveszett helyzetünkben; de ez nem történhetett volna meg egy olyan személlyel, akinek olyan szíve van, mint amilyen a mi drága Megváltónknak; neki szeretnie kellett bennünket. **Hogy mi az, hogy Isten szeret, azt csak Isten tudja. A szeretetből, amely a szívünkben lángol szeretetünk tárgyai iránt, halványan sejtjük, hogy milyen lehet Isten szeretete. Isten szeretetének hatalmas szenvedélynek kell lennie. Azért használom ezt a szót, mert nem tudok jobbat; tudatában vagyok annak, hogy nem ez a megfelelő szó, mert az emberi nyelv túl gyenge az isteni szeretet leírásához.**

*Erősebb az ő szeretete, mint a halál vagy a pokol;*

*Gazdagsága kifürkészhetetlen:*

*A világosság elsőszülött fiai*

*Hiába vágynak mélységeibe hatolni;*

*Nem érhetik el a titkát,*

*Hosszát, szélességét és magasságát.*

Ó, Krisztus szeretete! Mindig is a csodák csodája kell, hogy legyen, hogy Jézus Krisztus, az égiek kedvence, szeretetének szemét halandó emberekre, bűnös emberekre, énrám vetette! Számomra ez a csúcspont.

*19.* Emlékezzünk Krisztus szeretetének tényére.

*20.* De emlékezni fogunk *Krisztus szeretetének* ***jellegére*** is. Micsoda szeretet volt az! Szeretett minket a világ megalapítása előtt. Az ő előrelátásának távcsövével előre látta a létezésünket, és szeretett minket, amikor még nem voltunk. Aztán kezet fogott a nagy Atyával, és szövetséget kötött értünk, és eljegyzett minket magának, elkötelezte magát, hogy pártfogásába vesz minket, és megvált minket bűneink romlásától. Ó, Krisztus szeretete, csodás szeretete, örökké tartó szeretete! Ő soha nem szűnt meg szeretni minket a legelső pillanattól fogva. A világ létezése előtti korszakokon át, és az évszázadokon át, amelyekben a világ létezett, minden pillanatban szerette kiválasztottjait, és teljes mértékben szerette őket. Tudtok-e inni e gondolat édességéből? Ó, kérlek, emlékezzetek Krisztus népéhez való szeretetének ősiségére és állandóságára! "Emlékezni fogunk a te szeretetedre".

*21.* *Ki nem érdemelt szeretet volt ez*, amelynek nem volt bennünk semmi oka, hogy felragyogjon.

*Mi volt bennetek, ami megbecsülést érdemelt,*

*Vagy a Teremtőnek örömet szerezhetett?*

*"Igen, Atyám", mindig ezt énekelheted,*

*"Azért van ez, mert így tetszett néked."*

Azért szeretett minket, mert szeretni akart minket. Szeretetének szuverenitása volt az, ami arra késztette, hogy szeresse azokat, akiket szeretni akart. *Szabadon, ingyen kegyelemből* szerette őket, anélkül, hogy bármi lett volna bennük, vagy bármi olyat tettek volna, amivel kiérdemeljék szeretetét. De nemcsak szabadon (ingyenesen), hanem *teljesen* is szeretett; intenzíven, istenien, mérhetetlenül szeretett. Ismered a gyermeked iránti szeretetedet; ez csak egy gyenge szikra Krisztus irántad való szeretetének hatalmas napjához képest! Ismered a férjed iránti szeretetedet; ez egy aprócska csermely Krisztus népéért érzett szeretetének óceánjához képest! Szeretteim, gondoljátok végig Krisztus irántatok való szeretetének csodálatos tulajdonságait, és mondjátok, amikor ma este az úrvacsoraasztalnál ültök: "Emlékezni fogunk szeretetedre, mert nem tudjuk elfelejteni. Emlékezni fogunk szeretetedre, mert ez az örömteli téma ránk erőlteti magát. Emlékezni fogunk a te szeretetedre, jobban, mint a borra."

*22.* *Krisztus szeretetének* ***tetteire*** is emlékezni fogunk. Ez egy nagyszerű történet; nem tehetem, hogy ne szóljak róla ma este. Tudjátok, hogy az idők teljességében Isten Fia kijött a dicsőségből, és leszállt egy istállóba, ahol a szarvasmarhák kérődztek. Ő, aki minden világot teremtett, egy asszony mellén szopott, mert testté lett, hogy megmentsen minket a bűneinktől. "Ebben van a szeretet!" Lásd őt, amint fáradságos életet él, jót cselekszik, megvetve, megrágalmazva, de mindig kész arra, hogy még nagyobb kegyelmet és irgalmat adjon az arra érdemteleneknek. Ismeritek az ő életét, Krisztus csodálatos életét. "Ebben van a szeretet." Végül gyötrődésében véres verejtékezésre adta magát. Hátát átadta a verőknek, haját a tépdesőknek; arcát nem rejtette el a szégyen és a köpködés elől. És aztán odaadta magát, kezét a szögeknek, lábát a keresztnek és a kegyetlen vasnak, oldalát a lándzsának, testét a sírnak, lelkét, hogy eltávozzon Atyjához. "Ebben van a szeretet." Bárcsak prédikálhatnék erről a témáról úgy, ahogyan megérdemli, hogy hirdessék. Ó, bárcsak tudnék beszélni Krisztus halálos szeretetéről! Az angyalok vágynak arra, hogy belelássanak Jézus szeretetének titkába; de még ők sem tudják felfogni annak mérhetetlen magasságát, mélységét, hosszát és szélességét. Vajon mi, akik ennek tárgyai vagyunk, nem fogunk-e mindannyian emlékezni az ő halált vállaló szeretetére?

*Amikor a keresztre fordítom tekintetem,*

*és a Golgotán megpihentetem,*

*Ó, Isten Báránya, áldozatom!*

*Emlékeznem kell rád folyton.*

*Emlékezek rád, nagy szenvedésedre,*

*És irántam való forró szeretetedre;*

*Igen, amíg egy lélegzetem, egy pulzusom marad,*

*emlékezni fogok rád! Uram segíts, ó el ne hagyj!*

*23.* De Jézus feltámadt a sírból. Ugyanazzal a szeretettel támadt fel; ugyanazzal a szeretettel szállt fel a mennybe; ugyanazzal a szeretettel él, értünk könyörögve. Most is szeret minket; és szeretettel jön értünk. A szeretet ad neki szárnyakat, hogy újra le tudjon szállni a földre. Itt fog uralkodni; de nem a népe nélkül. "A Seregek Ura uralkodik majd a Sion hegyén és Jeruzsálemben, és az ősei előtt dicsőségesen". Örökké fog uralkodni a szeretetben. Örökké, az eljövendő életben és a soha véget nem érő korszakokban, Krisztus meg fog pihenni szeretetében, örömmel fog ujjongani népe felett, énekszóval fog örvendezni felettük. Azt is megadja nekik, hogy osztozzanak az ő dicsőségében, és az ő trónjára üljenek, és vele együtt uralkodjanak örökkön-örökké.

*24.* Ó, micsoda téma ez, Krisztus szeretetének tettei! Amikor erről próbálok beszélni, úgy érzem magam, mint egy szegény iskolás fiú, aki itt áll, és egy olyan témáról beszél, amelyet szeret. Ó, bárcsak lenne egy Milton, vagy valaki Milton kaliberű szónok, aki hirdeti Krisztus e nagyszerű szeretetének történetét! Mégis, talán jobb a téma az én szegényes leírásommal, mintha a legmagasztosabb emberi szavakkal történne, mert így valószínűleg elfelejtitek a leírás stílusát, és emlékezni fogtok a szeretetre, amely leírhatatlan (kifejezhetetlen); míg ha beszédem tele lenne magasztos és méltó dikciókkal, talán elfelejtetenétek a témát, és csupán a beszélőre emlékeznétek.

*25.* Szeretném, ha ma este, testvéreim, emlékeznétek *Krisztus szeretetének* ***bizonyítékaira***. Messze voltatok, de ő megkeresett és visszahozott benneteket. Süketek voltatok, de ő hívott benneteket, és megnyitotta a fületeket, hogy meghalljátok szerető hívását. Reszketve és félve jöttetek, de ő felvidított benneteket; és egy pillanat alatt levette rólatok a terhet, és felszabadított benneteket. Emlékszel még erre?

*Emlékszel-e még arra helyre, ott,*

*Ahol Jézus veled találkozott?*

Én emlékszem, ma este, a helyre, ahol először láttam az Urat; pontosan emlékszem. Néhányan közületek nem tudtok ilyen határozottan beszélni, és nem kell pirulnotok, mert nem tudtok. Találkozott-e veled Jézus? Megbocsátotta-e a bűneidet? Megvigasztalt-e téged a szeretetével? Ha igen, akkor emlékezzetek *erre* ma este. Ne törődjetek a dátumokkal és a helyekkel; de emlékezzetek a *szeretetére*.

*26.* Amióta Jézus először jött hozzád, és megmentett téged, sokszor voltál bajban, és ő megvigasztalt téged. Voltatok már vajúdásban; és ő megtartott benneteket. Voltatok már kegyvesztettek; de ő megbecsült benneteket. Sajnos, méltatlannak bizonyultatok az ő szeretetére; de ő megbocsátotta a visszaeséseteket. Eltávolodtatok tőle; de ő visszahozott benneteket. Emlékezzetek az ő nagy szeretetére!

*27.* Attól tartok, egyetlen szavam sem fog sokat segíteni neked; de emlékezeted kezdje el átfutni naplód lapjait. Lapozd át azokat a lapokat, amelyek feljegyzik Urad irántad való kegyelmét. Hát nincsenek-e olyan lapok, amelyeken nagy keresztek vannak, amelyekkel a bajok napját jelezted, és más jelek, amelyeket a megszabadulásod óráján tettél, amikor Jézus eljött segítségedre? Ó, emlékezzetek az ő szeretetére, emlékezzetek az ő mindent felülmúló szeretetére!

*28.* Nem tartalak fel benneteket tovább ezen a ponton; bár még sok mindent szerettem volna mondani. Csak, testvéreim, ha nem tudok hozzátok szólni, tegyétek meg azt, amire utalunk. Emlékezzetek Krisztusra és az ő nagy szeretetére. Most, mielőtt részesülnétek az ő összetört testének és kiontott vérének jelképeiből, térjetek hozzá. Minden mást elfelejthettek, ha akartok; de arra kérlek benneteket, hogy emlékezzetek Krisztus szeretetére. Jertek, dobjatok ki minden más emléket a fedélzetről, bármilyen értékes is legyen az! Hagyjátok az aranyrudakat; de ragaszkodjatok szilárdan a hajó igazi rakományához, az igazi kincshez, a szeretethez, amellyel Krisztus szeretett minket. Emlékezzetek erre, és üljetek nyugodtan, és élvezzétek az áldott emléket.

*29.* Mielőtt témám utolsó részéhez térnék, szeretném megkérdezni, hogy **van-e itt olyan, aki nem tud emlékezni Krisztus szeretetére, mert soha nem ismerte azt?** Ez a te eseted, ott, kedves barátom? Hadd emlékeztesselek benneteket a leprásokra, akikről olvastunk, majd hadd idézzem fel nektek Isten ősi törvényét a leprában szenvedő emberről. Amikor elvitték a főpaphoz, hogy megvizsgálja, a főpap végignézte őt, a feje búbjától a talpáig, és azt mondta a leprásnak: "Itt van még egy hely a szíved fölött, ahol a te a tested tökéletesen tiszta"; és a leprás azt mondta: "Igen, örömmel látom, hogy így van". A főpap azonban így felelt: "Tisztátalan vagy, nem szabad bemenned az Úr házába, és nem szabad a néppel érintkezned". Ekkor jött egy másik, és végigvizsgálta őt, és azt mondta: "Itt, a lábadnak ezen a részén van még egy egészséges folt". "Igen - mondta a másik -, sokszor gondoltam már arra, milyen jó jel ez". "Te is tisztátalan vagy" - mondta a főpap - "Menj el a magányos házadba, és maradj ott". Ekkor jött egy szegény ember, aki egész testében fehér volt, és a főpap így szólt hozzá: "Van-e tiszta helyed?". "Nincs, uram, egy sincs; vizsgálj meg, és lásd meg!" És a főpap megnézte, és nem volt rajta egy tiszta folt sem, ahová egy gombostű hegyét be lehetett volna szúrni; hanem a lepra teljesen elborította, mindenütt át volt itatva a halálos vírussal, és büdös volt az undorító betegségtől; és ott állt, és görnyedten és reszketve várt a főpap előtt. Ekkor a főpap így szólt hozzá: "Íme, tiszta vagy; ha elvégezted a törvény által előírt szertartást, hazamehetsz a házadba és Istened házába, mert tiszta vagy". Feltételezem, hogy ennek a törvénynek orvosi oka volt; a baj kivetette magát, a bőrig kijött, a betegség teljesen kifejlődött, és hamarosan elmúlik. De bármi is volt az orvosi ok, ilyen volt a törvény; és ha bárkihez szólok itt, aki úgy érzi: "Semmi jó nincs bennem; tisztátalan, tisztátalan, tisztátalan vagyok, a fejem búbjától a talpamig, és a pokol legmélyebb helye az én jogos pusztulásom", barátom, Isten kegyelme elkezdett benned munkálkodni. Most, hogy kiürültél önmagad romlottságából, Isten elkezd betölteni téged. Bízzál drága Fiának engesztelő áldozatában, és meg fogod kapni a bizonyosságot, hogy te is az ő üdvözítő kegyelmének tárgya vagy; szeretete a Szentlélek által kiárad a szívedbe; és velünk együtt fogsz emlékezni arra a nagy szeretetre, amellyel ő szeretett minket.

**III.**

*30.* Az utolsó dolog, amiről szólnom kell hozzátok, ez: **E SZENT EMLÉKEZET ISTENI GYÜMÖLCSE:** "Az igazak szeretnek téged".

*31.* Úgy tűnik tehát, hogy ha emlékezünk Krisztusra, akkor ***tisztelni fogjuk az ő népét***. Az ő népe az igazak gyülekezete; és ő, aki e szent énekben beszél, itt körülnéz rájuk, és azt mondja: "Az igazak szeretnek téged". "Ez szeretembe ajánl téged; mert ha az erényes lelkűek szeretnek téged, mennyivel inkább kell szeresselek én!". Azt hiszem, ha úgy érzed magad, mint én, néha, örülnél, ha biztos lehetnél benne, hogy egyike vagy azoknak, mégha legkisebb is, akik Isten házához tartoznak. Tudjuk, hogy az igazak szeretik Krisztust, és azért szeretjük az igazakat, mert így tesznek; és azért becsüljük Krisztust, mert minél jobbak az emberek, annál többet gondolnak rá. Nem így van ez? De néha félünk, hogy nem tartozunk a kiválasztottak közé. "Az igazak szeretnek téged." Uram, én is az igazak közé tartozom? Himnuszunk így fogalmaz, még a mennyországgal kapcsolatban is,

*"Ott ültök ti, akik szeretitek az én Megváltómat.*

*Ott szeretnék helyet foglalni én is,*

*trónotok között, vagy lábatoknál, (ez nem számít)*

*de úgy, hogy láthassam az ő arcát.*

Nem ülnénk-e szívesen a legkisebbek lábaihoz, ha csak Krisztust szerethetnénk? Ők szeretik őt. Tudom, hogy nézel körül ma este, és azt mondod: "Ott ül XY testvér, ő igen, szereti Krisztust; ott van XY hölgy, aki annyira elfoglalt az ő Urának szolgálatában, úgy szereti Krisztust. És az a kedves emlékezetű ember (William Olney úr), akinek haláláról még mindig megemlékezünk ezekkel a szomorú emléktáblákkal a szószék körül, ő is szerette Krisztust". "Ah, hát - mondod -, bárcsak én is szerettem volna őt, és én is azok közé az igaz jelleműek közé tartoznék, akik igazán csodálják őt". Keressétek ezt az áldást, kedves barátaim, mert meg lehet kapni, ha megfelelően keresitek. Keressétek, mert Krisztus szeretete képesítni fog, hogy szeressétek az igazakat, és megbecsülést fog táplálni bennetek irántuk. Nem szeretem, ha keresztyén emberek rosszat mondanak egymásról; és nem szeretem, ha keresztyén emberek rosszat mondanak az Egyházról (gyülekezetről). Ha Krisztus szereti őt, és mennyasszonyául fogadta, jaj nektek, ha hibát találtok Uram menyasszonyában! Ő nem szereti azokat, akik nem szeretik az ő választottjait. Legyen nagy szeretetetek Isten népe iránt, még a legszegényebbek iránt is. Tekintsétek őket a világ arisztokratáinak, a világegyetem örökös királyainak, azoknak a férfiaknak és nőknek, akiknek az angyalok a szolgáik, és akiket Isten királyokká és papokká tett, hogy uralkodjanak a földön. Ha emlékeztek Krisztusra, emlékezni fogtok az ő népére is. Ha emlékeztek az ő szeretetére, szeretetet fogtok érezni irántuk. Adja Isten, hogy így tegyetek!

*32.* Még egy dolog, és befejeztem. Ha Krisztus szeretetére úgy emlékezünk, ahogy az igazak teszik, akkor ***mi is igazzá fogunk válni***. Hiszem, hogy Isten megáldja a bajokat megszentelődésünkre, és hogy ugyanilyen céllal megáldhatja az örömöt is; de abban biztos vagyok, hogy *a megszentelődés legnagyobb eszköze Jézus szeretete (Jézus iránti szeretet)*. Valaki megkérdezte, hogy mire gondoljon, hogy megszentelődjön, mire a barátja kis gondolkozás után azt válaszolta: "Gondolj a halálra". Bölcs dolog a sírra, a koporsóra és a lepelre gondolni; de hadd mondjam: Krisztus élő szeretetének olyan megszentelő ereje van, amellyel még a halálra való gondolatok sem rendelkeznek. - Valaki más azt mondta: "Ha szentté akarsz válni, gondolj a bűn büntetésére, a pokolra, amelyet Isten készített a gonoszoknak. Ettől reszketni fogsz a bűn gondolatára, és úgy fogsz menekülni tőle, mint egy vadállat elől". Ez igaz; de mégis, ha gyorsan szeretnél növekedni a kegyelemben, és gyorsan szentté válni, ez a legjobb téma elmélkedésedhez: "Emlékezni fogunk a te szeretetedre". Ha emlékezni fogsz Krisztus szeretetére, akkor felemelkedsz görbeségedből, és egyenes leszel, és az igazak közé kerülsz, akik szeretik az Urat.

*33.* Jöjjetek hát, egyesüljünk ma este a Krisztus iránti szeretet édes gondolataiban. A prédikáció rövid, de a téma hosszú; és most lehetőségetek van arra, hogy az úrvacsorai asztalhoz jöjjetek, és végiggondoljátok azt a témát, amelyet elkezdtem nektek: "Krisztus szeretete irántam… Krisztus szeretete irántam". Majd gondokodjatok ezen: "Ó, az én szegényes Krisztus iránti szeretetem!". Gondoljatok bele, kedves barátaim, ha emlékeztek a saját szeretetekre Krisztus iránt, milyen kis dolog ez az emlékezésre. Az Ő nagy szeretete olyan, mint a nap az égen. A ti szeretetetek? - nos, fel kell vennetek a szemüveget, hogy láthassátok; aránylag olyan kicsi. Adja Isten, hogy ma este növekedjen; és az úrvacsora asztalánál olyan látogatásban legyen részetek Krisztustól, olyan gyönyörködtető közösségben legyetek vele, hogy újra énekelhessétek azt a himnuszt, amit énekeltetek, amikor kénytelen voltam egy időre visszavonulni az emelvényről, {a} -

*Jézusom, szeretlek téged, tudom, hogy az enyém vagy,*

*Érted lemondok a bűn ostoba gyönyöréről, legyen bármi nagy;*

*Kegyelmes Megváltóm, Te az én Megváltóm vagy,*

*Ha valaha is szerettelek, Jézusom, akkor most van az.*

*Szeretni foglak az életben, szeretni foglak a halálban,*

*És dicsérlek, míg csak lélegzet van orromban;*

*És ez mondom, ha a halál harmata elborítja homlokom,*

*"Ha valaha is szerettelek, az most van Jézusom."*

*34.* Énekeljétek most, és tudjátok majd énekelni, amikor a halálharmat kiül homlokotokra! Az Úr legyen veletek, Jézusért. Ámen.

{a} A prédikáció végére tett utalásból kiderül, hogy a szeretett prédikátornak az istentisztelet alatt egy kis időre vissza kellett vonulnia az emelvényről. A prédikáció olvasói örülni fognak, hogy ilyen kegyesen megsegítette az Úr a prédikálásban, amikor "fáradt, megviselt és beteg" volt.

**AZ EGYHÁZ SZERETETE KRISZTUS IRÁNT**

**Charles Simeon prédikációja**

Forrás: C. Simeon: **THE CHURCH’S LOVE TO CHRIST.** Discourse No. 848. From Horae Homileticae. <https://bible.prayerrequest.com/7511-simeon-charles-horae-homileticae-commentary-21-volumes/songofsolomon/1/3/1/4/>

**Én\_1:3-4. *A te neved olyan, mint a kiöntött kenet; ezért szeretnek téged a szüzek. Vonj engem: utánad fussunk*!**

EZ az isteni ének nem sokkal a babiloni fogság után került be a szent kánonba (valószínűleg Ezsdrás által), és ettől kezdve mind a zsidók, mind a keresztyének elismerték, hogy az ihletett kötet fontos részét képezi. Az *Énekek énekének nevezik*, mert különleges kiválósága miatt nincs más, amihez hasonlítani lehetne, mivel a **Krisztus és az egyháza közötti szeretet leírását és jellemzését tartalmazza.** Valóban vannak hasonló képek a szentírás más részeiben is, különösen a 45. zsoltárban; de ebben a műben olyan gazdagság és változatosság van, amely kiemelkedően megkülönbözteti. Igaz, hogy a testi szem számára a benne foglalt ábrázolások alkalmatlanná teszik, hogy Krisztust lássa benne; sőt a szennyezett képzelet hatása miatt inkább kárt okoz, mintsem azt a jót kapná belőle, amit közvetíteni hivatott a lelki értelemben megvilágosodott elmének. Sok olyan kifejezés, amely a megírás idején világos és érthető volt, most, a különböző körülmények alaposabb ismerete hiányában, amelyek megvilágítanák őket, megmagyarázhatatlan számunkra: de az egésznek az általános értelme eléggé nyilvánvaló: Ez egyfajta allegória, amely pásztorvers formájában íródott, amelyben különböző személyek mutatkoznak be, és szerepet játszanak, mintegy feloldva időnként a Krisztus és az egyháza közötti párbeszédet; az egyik a Vőlegény, a másik pedig a Menyasszony szerepében, aki e világon jegyese, és várja a nászának beteljesedését az eljövendő világban.  
  
Nagyon figyelemre méltó az a hirtelenség, amellyel a vers kezdődik. A házasulandó, miközben gondolatai a Szerelmesén függenek, a neve említése nélkül tör ki: "Csókoljon meg engem szája csókjaival". Úgy gondolja, hogy mindenki elméjét szükségszerűen *az ő* kiválóságai foglalkoztatják, és ezért szükségszerűen mindenkinek tudnia kellene, hogy kire utal. Ezután "szerelmét jobbnak" és üdítőbbnek tartja, "mint a bort, jó kenetének illata miatt" [Megjegyzés: Úgy tűnik, ez a megfelelőbb hely a mondat végének.]; és ezt jelöli meg *iránta érzett szeretetének* és az *utána való lángoló vágyakozásának okaként*.  
  
Ez az a két pont, amelyek ezúttal figyelmünk tárgyát képezik:  
  
**I. Az Egyház Krisztus iránti szeretetének oka.**  
  
**"Az ő neve olyan, mint a kiöntött kenet"-**  
  
[A kiöntött gazdag kenet illatával betölti az egész házat [Jn 12:3.], így mindenki, aki benne van, felüdül az illatától: és ilyen örömöt érez az egész Egyház az ő Szerelmese nevének említéséből.  
  
Gondoljunk csak "***Immanuel***" nevére: ezt a nevet nyolcszáz évvel azelőtt adták neki, hogy a világra jött volna: és e név értelmezését a szent történetíró adja meg nekünk, hogy megismerjük a kegyelem és a szeretet minden gazdagságát, amely benne foglaltatik. Jelentése: "Isten velünk [Mt\_1:23.]". Csodálatos név! Isten, "a hatalmas Isten", velünk, a föld férgeivel; velünk, akik egész életünkben lázadók voltunk az ő isteni Felsége ellen, és akik joggal várhattuk volna, hogy igazságos haragjának örök emlékjegyeivé válunk. Bizonyos tekintetben valóban viselheti ezt a nevet, még a sötétség és a nyomorúság régióiban is: hiszen ott van a hatalmával, és súlyos ítéleteit rója ki mindazokra, akik e sivár lakhelyeket lakják; de **velünk van *a szeretete* által**; igen, velünk van atermészetünkben: "csontunkból való csont, testünkből való test ". Isten és ember egy személyben! Félelmetes misztérium! Lehet ez így? Igaz-e, hogy a menny és a föld Istene leereszkedett annyira, hogy felvegye a mi természetünket, és a földön tartózkodjon, hogy nekünk ajánlja magát, mint a mi Szerelmesünk? Mondjátok, ti, akiknek van lelki érzéketek, nem árad-e ebből az Immanuel névből olyan illat, amely elégséges ahhoz, hogy az egész világmindenséget betöltse illatával?  
  
De vegyünk egy másik nevet, a "***Jézus***" nevet. Ezt az angyal adta neki, amikor az anyaméhben megfogant; és ezt az adományozást annak a próféciának a beteljesedésének tekintették, amely az Immanuel nevet adta neki [Mt 1:21-23.]. És a prófécia beteljesedése volt; mert "Jézus" *Jah Hosea*, vagyis *az isteni Megváltó*. Itt, az istenségén kívül, amely egyesült az emberi természetével, világosan kijelentve találjuk megtestesülésének célját is: ez az volt, hogy *megmentse* a romlott világot: igen, "nem azért jött, hogy *elítélje* a világot, hanem hogy általa", mégpedig az ő érdemszerző vére és igazságossága által "*üdvözüljön* a világ". Gondoljatok erre, ti, akik tönkretettétek a saját lelketeket, és reszketve féltek az isteni ítéletektől: a ti Istenetek emberré lett, azzal a céllal, hogy betöltse a törvényt, amelyet megszegtetek, és elviselje az átkot, amelyet kiérdemeltetek; és azáltal, hogy helyeteket elfoglalja, megszabadítson benneteket a haláltól és a pokoltól, és részeseivé tegyen benneteket az ő örökkévaló országának és dicsőségének. Hát nem üdíti és élteti ez a név a lelketeket? Tudjátok-e hallani anélkül, hogy ne kapnátok tőle olyan érzéseket, amelyeket a nyelvnek nincs hatalma kifejezni?  
  
Gondoljatok még egy másik névre is, arra a névre, amellyel különösen utasítva vagyunk, hogy szólítsuk őt: "***Az Úr, a mi igazságunk***" [Jer\_23:6.]. Itt ugyanazokat az áldott célzásokat kapjátok, mint az előző nevekben, az ő istenségére és megtestesülésének kegyelmes céljaira vonatkozóan; ezzel a további utalással, hogy az ő igazságossága értetek lett megjelentve, igen, hogy ő maga a ti Igazságotok. Egy teremtmény igazsága nem lett volna elégséges számodra: szükséged volt magának az Istennek az igazságára: és maga az Isten lett emberré, hogy a te természetedben olyan igazságot munkáljon ki, amely neked tulajdonítható és rád ruházható, és az ítélőszék előtt megigazító igazságodat képezi. Mondjátok, testvéreim, tudjátok ezt meghatódás nélkül hallgatni? Milyen lelki felfogásotok lehet, ha még egy ilyen név hallatán sem ragadtatjátok el magatokat az örömtől? Bizonyára e kenet kiáradása teszi a mennyet azzá a hellyé, ami: igen, e légkör hatósugarában lenni: maga a mennyország.  
  
Elállunk most attól, hogy más dicsőséges neveket is említsünk, nehogy a sokféleséggel elvonjuk a figyelmeteket [Lásd Ézs\_9:6.]: Eleget említettünk már ahhoz, hogy igazolni tudjuk az Egyház ragaszkodását ehhez az imádnivaló Megváltóhoz].  
  
**A neve által terjesztett illat miatt "a szüzek szeretik őt"-**  
  
[A "szüzek" alatt mindazokat értjük, akik "tiszta szívűek", és igazságban és hűségben jegyesek vele [Hós\_2:19-20.].". Mindezekről az apostol azt mondja: "Egy férfiúnak jegyeztelek el titeket, hogy szeplőtelen szűzként mutassalak be titeket Krisztusnak [2Kor\_11:2.]". Ezek mind szeretik az Úr Jézus Krisztust. Mások szemében ez az imádnivaló Lény "nem rendelkezik olyan szépséggel vagy kiválósággal, amelyért kívánatos lenne [Ézs\_53:2.]": de az Egyház szemében "ő igazán drága [1Pt\_2:7.]," "szebb tízezernél" és "teljesen kedves (mindenestől kívánatos)": és szívének egyetlen vágya, hogy elmondhassa: "Ez az én barátom és az én szerelmem [Én\_5:10.16.]". Hozzá képest minden más kérő teljesen lenézett. Az egész világmindenségben nem tárul a szeme elé más olyan tárgy, amely megérdemelné a ráfigyelést: lelke állandó állapota vele szemben ez: "Milyen nagy a te jóságod! Milyen nagy a a te szépséged [Zak\_9:17.]!". "Ki más van nekem az égben, mint te, és a földön sincs senki, akit rajtad kívül kívánnék [Zsolt\_73:25.]." Bármennyire is édesnek tűntek neki egykor a teremtett kiválóságok, most már nincs szeme, hogy lássa őket, nincs íze, hogy élvezze őket. Teljesen lefoglalja őt a Szerelmes nevének illata, amely minden más illatot legalábbis értéktelenné, ha nem émelyítővé és bántóvá tesz. Egyszóval, ez a szeretett tárgy oly teljesen betölti a lelkét, hogy vele együtt a börtön is mennyország lenne; és nélküle maga a mennyország is tömlöc vagy sivatag lenne].  
  
Ebből természetesen következik,  
  
**II. Az iránta való szenvedélyes vágyakozás.**  
  
Annak tudatában, hogy az ő ajándékai az övéi, és hogy az ő kegyes segítsége nélkül semmit sem tehet, bemutatja (feltárja) előtte,  
  
**1. Könyörgését...**  
  
[Maga a mi áldott Urunk mondta: "Senki sem jöhet hozzám, hacsak az Atya, aki elküldött engem, nem vonzza őt [Jn 6:44.]". És ezt a teljes elégtelenségét minden jóra, az Egyház megvallja ebben a rövid, de lelkes könyörgésben: "Vonj engem!". Senki más, mint maga Jézus nyithatja ki számunkra a szelencét, amelyben ez a kenet van, és csak Ő adhatja meg azt a szellemi érzékelést, amellyel egyedül annak illatát fel lehet fedezni. Hányan voltak, akiket az ő testének napjaiban inkább felbőszítettek ellene szeretetének csodái, mintsem vonzották volna őket hozzá! és hányan vannak ma is, akik olyanok, mint a bálványok, amelyeket imádnak! "van szemük, és nem látnak, fülük, és nem hallanak, orruk, és nem szagolnak [Zsoltárok\_115:5-8.]". Ezek azonban szellemi érzékeket kaptak Tőle; ezért sóvárognak az áldott Urukkal való közösség után.  
  
Figyeljük meg, nem csak a testi embernek, hanem a megújult (újjászületett) embernek is fel kell ezt a kérést ajánlania: itt "a szüzek", "az igazak" [lásd a 4. vers végét] ajánlják fel, akik már szeretik Urukat; és mindenkinek fel kell ajánlania, amíg a testben maradnak. Vannak idők és időszakok, amikor az emberiség legjelesebbjei is viszonylag halottak és tompák: még "a bölcs szüzek" is, akárcsak a balgák, egy ideig "szunnyadtak és aludtak". Az Egyház minden tagját újra és újra fel kell ébreszteni, és az isteni kegyelem friss közlésével és a Megváltó szeretetének friss megnyilvánulásaival kell legyőzni a tompaságát. Folyamatosan szükségünk van arra, hogy " emberi kötelékekkel, a szeretet kötelékeivel [ Hós\_11:4.] vonjon minket", és ezért folyamatosan meg kell újítanunk ugyanazt a kérést, amelyet az egyház a szövegünkben felajánl].  
  
**2. Elhatározását.**  
  
[Nem vonakodó (terhes) szolgálat az, amelyet a Menyasszony teljesít, ha egyszer megérzi a Vőlegény szeretetének vonzását. Nem: "futni fog utána": teljes erejéből fog futni: nem tekint semmilyen külső akadályra; nem enged semmilyen belső akadálynak: "futni fog, és nem fárad el; előre tör, és nem lankad el" [Ézs\_40:29-31.]. A már megtett távolságot nem fogja emlegetni; "elfelejtve a hátramaradtakat, előre tör arra, ami előtte van, ha valamilyen módon megragadhatja azt, amiért Isten megragadta őt Krisztus Jézusban [Fil\_3:12-14.].".  
  
*A személy* megváltozása itt is figyelemre méltó: "Vonj *engem*, és *mi* futunk utánad". Az Egyház nemcsak lelkének minden erejét megidézi, és mindet egyesíti Urának szolgálatára, hanem magával hozza mindazt, amit csak tud. Ha egyszer megérzi Krisztus szeretetének kényszerítő hatását, nem elégszik meg azzal, hogy egyedül jöjjön: minden teremtményt, akit meglát, lenyűgözne ugyanazzal a szeretettel, amelyet ő maga érez, és mindenkit ugyanabba az egységbe hozna vele, amelyet ő maga is átélt. És ebben különbözik az ő szeretete attól a szeretettől, amelyet itt annak bemutatására használunk: a földi tárgy iránt érzett szeretet nem engedi meg, hogy másokkal közösen élvezze azt (más is részt vegyen abban): magával ragadná szeretett tárgyának minden vonzalmát, és nem tűrné, hogy riválisa legyen: az Egyház Krisztus iránti szeretete azonban fokozódik azoknak az áldásoknak a legmesszebbmenő megosztásával, amelyeket ő maga élvez. Azt szeretné, ha az egész föld megismerné és szeretné őt. Ahogyan András és Fülöp, amint megtalálták a Messiást, meghívták Pétert és Nátánáelt, hogy jöjjenek, és vegyenek részt örömükben, ugyanígy tesz Krisztus Egyházának minden tagja: Ábrahámhoz hasonlóan "megparancsolja házanépének", hogy féljék és szeressék Urát, és minden lehetséges eszközt felhasznál, hogy Megváltójának országát az egész földre kiterjessze].  
  
Ebből a témából **megtanulhatjuk:**  
  
**1. Milyen okunk van arra, hogy Krisztus megismerésére törekedjünk-**  
[Ki az, aki olyan joggal rendelkezik a mi szeretetünkre, mint Ő? Ki az, aki önmagában ilyen kiváló, vagy aki ilyen áldás forrása azoknak, akik őt szeretik? Menjetek végig a világmindenségen; vegyetek szemügyre minden dolgot, ami vele versenyez; és nézzétek meg, mit tehet a lelketekért. Vegyük a földi boldogság legmagasabb fokát, amely itt a Krisztussal való egyesülés boldogságának árnyékául szolgál: hányszor csalódtak már azok, akik a legszenvedélyesebben keresték, és szerfelett remélték, hogy elérték az emberi boldogság csúcsát! És ott, ahol ezt a legtökéletesebben élvezhették, milyen hamar megszakította a halál keze! De semmi sem tudja meggátolni, és semmi sem tudja megszüntetni azoknak áldásélvezetét, akik Krisztussal egyesültek. Ellenkezőleg, az ő szeretete a legmélyebb nyomorúságok közepette is a leggazdagabb vigasztalással tölt el. Amikor a testet ájulás gyötri, egy erős és csípős illat feléleszti: és így Jézus nevének illata felfrissíti a lelket, amikor ezt az ég alatt semmi más nem éri el és nem éleszti fel a lanyha erőket. Ó, mindenki keresse hát ezt az egyesülést, és ne nyugodjék addig, amíg nem mondhatja: "Az én Szerelmesem az enyém, és én az övé vagyok [Én\_2:16.]"!  
  
Mégis hadd emlékeztesselek benneteket egy nagyon fontos megkülönböztetésre, amelyet mindig meg kell tenni Krisztus *megismerése* és "az ő megismerésének *illata"* [2Kor\_2:14.] között. Az, ami a fejben (elmétekben) lakozik, nem fog hasznotokra válni, hogy egységbe hozzon benneteket vele: csak az, ami illatot áraszt az egész lélekben, és ami a mennyben az Ő örökös élvezetében fog végződni].  
  
**2. Milyen módon tegyünk bizonyságot az iránta való tiszteletünkről-**  
  
[Keressétek őt szüntelenül és teljes szívvel; és valahányszor lomhaságotok elhatalmasodik rajtatok, újítsátok meg hozzá intézett kiáltásotokat: "Húzz engem, vonj engem!". "Szívetek hajlamos elszakadni tőle", sőt, hajlamosak vagytok arra is, hogy elidegenítsétek tőle azokat a vonzalmakat, amelyeknek egyedül benne kellene összpontosulniuk (Őt illetik meg): de törekedjetek arra, hogy Dáviddal együtt mindig azt mondhassátok: "lelkem keményen követ téged"; és ha bármikor megadatik, hogy megragadjátok Szerelmeseteket, ne hagyjátok elmenni, hanem "ragaszkodjatok hozzá teljes szívvel".  
  
Ugyanakkor nézzétek meg, mit tudtok tenni a családotokban, a szomszédságotokban és a világban általában, hogy másokat is Hozzá vezessetek. Ajánljátok őt nekik: igyekezzetek bevinni őket a gyülekezetekbe, ahol jelenlétét kinyilvánítja: kérjétek, hogy vonzó befolyását terjessze ki rájuk is, ahogyan ő tette veletek: és fáradozzatok azon, hogy ha lehetséges, az egész világ meglássa szépségét, és vigasztalódjék szeretetével.  
  
Ami titeket illet, várjátok szeretetetek végső beteljesedését egy jobb világban, amikor a vele való kapcsolatotok bensőségesebb lesz, mint amilyen e világban lehet, és szünet nélkül és akadálymentesen folytatódik az örökkévalóságon át].

[**https://bible.prayerrequest.com/7511-simeon-charles-horae-homileticae-commentary-21-volumes/songofsolomon/1/3/1/4/**](https://bible.prayerrequest.com/7511-simeon-charles-horae-homileticae-commentary-21-volumes/songofsolomon/1/3/1/4/)